1 Gældende fra den 6. september 2016 Brugerregler for Swipp Swipp er en nem og sikker betalingsmåde, som gør det muligt at lave konto-til-konto-overførsler uden at kende Modtagers Kontonummer. Swipp kan også bruges til at anmode om at modtage et beløb. I begge tilfælde skal du bare kende Mobilnummeret. Swipp kan også bruges til at overføre til særlige arrangementer (indsamlinger) og som betaling for varer og tjenesteydelser, herunder i forbindelse med nethandel, hos Erhvervsdrivende, der oplyser, at de kan modtage betaling med Swipp. I alle tilfælde gælder, at både Afsender og Modtager skal være tilmeldt Swipp. Swipp-overførsler kan kun foretages i danske kroner (DKK), og Swipp må ikke benyttes til ulovlige formål. Swipp er personlig og må derfor kun bruges af dig. Du må desuden ikke bruge Swipp erhvervsmæssigt. Aftalen om brug af Swipp indgås mellem dig og dit Pengeinstitut. Du finder definitioner og gode råd sidst i disse regler for Swipp. 1 DET DU ISÆR SKAL VÆRE OPMÆRKSOM PÅ 1.1 Forudsætninger for indgåelse af aftale og brug af Swipp For at indgå aftale om Swipp skal du være fyldt 15 år, have et NemID og en smartphone med et kompatibelt styresystem. Du kan læse mere på om, hvilke styresystemer du kan bruge og eventuelle begrænsninger i anvendelsen af disse. Du skal desuden have en adresse og en betalingskonto i et pengeinstitut, der udbyder Swipp. Du kan kun indgå én Swipp-aftale og tilknytte ét Mobilnummer til aftalen. Hvis du senere skifter til et andet pengeinstitut, skal du slette din Swipp-aftale og oprette en ny. For at kunne bruge alle funktioner i Swipp, skal du have accepteret modtagelse af push-beskeder/meddelelser fra Swipp på din mobiltelefon. 1.2 Videregivelse af personoplysninger Du skal være opmærksom på, at dit Kaldenavn og Mobilnummer kan blive videregivet til andre Brugere, Erhvervsdrivende og organisationer i forbindelse med afsendelse, modtagelse og anmodning af Swippoverførsler. Dette gælder også, selvom du har tilmeldt et hemmeligt Mobilnummer. Du accepterer denne videregivelse, når du tilmelder dig Swipp. Formålet med videregivelsen er at identificere Afsender og Modtager af en Swipp-overførsel. Du kan læse mere om dit Pengeinstituts behandling af personoplysninger i afsnit Kaldenavn Når du indgår en Swipp-aftale, skal du vælge et Kaldenavn, du vil optræde under. Dit Kaldenavn kan enten være dit rigtige navn, eller et andet navn du vil være kendt som, når andre Brugere, Erhvervsdrivende eller organisationer skal sende beløb til dig eller modtage beløb fra dig.\n2 Der er som udgangspunkt ikke begrænsninger på, hvad du må benytte som Kaldenavn. Det er dog vigtigt, at du bruger et Kaldenavn, som du kan identificeres ved også hvis du skal modtage penge fra personer, du ikke kender så godt. Der er ikke mulighed for at få eneret til et Kaldenavn. Du har selv ansvaret for at opdatere dit Kaldenavn. Det gælder også, hvis du bruger dit rigtige navn som Kaldenavn. Der sker altså ingen automatisk opdatering i Swipp af dit Kaldenavn. Du skal være opmærksom på, at alle, der er tilmeldt Swipp, og kender dit Mobilnummer, har mulighed for at få oplyst dit Kaldenavn. Når du tilmelder dig Swipp, accepterer du derfor, at oplysning om Kaldenavn gives videre til Afsendere og Modtagere af Swipp-overførsler med en aktiv Swipp-aftale. Formålet med denne videregivelse er alene at skabe yderligere sikkerhed for, at Swipp-overførslen rammer den rigtige Modtager. 1.4 PIN-kode Når du indgår en Swipp-aftale, skal du vælge din egen personlige PIN-kode. PIN-koden bruges til at åbne din Swipp-app og må ikke bestå udelukkende af ens eller fortløbende tal som eksempelvis 1111 eller Din PIN-kode er personlig og må ikke videregives. 1.5 Tilbagekaldelse af Swipp-overførsler Du kan ikke tilbagekalde en Swipp-overførsel, som du har godkendt. Dette gælder også, hvis du betaler med Swipp til en Erhvervsdrivende, fx i en butik. 1.6 Swipp-overførsler hæves eller reserveres straks Bemærk at beløbet altid hæves eller reserveres på din konto, når du godkender Swipp-overførslen. Det gælder også, hvis den købte vare/ydelse ikke modtages med det samme. I alle andre tilfælde end fjernsalg gennemføres Swipp-overførslen straks, dog senest bankdagen efter at du har modtaget bekræftelse på overførslen. Reserverede beløb hæves som udgangspunkt fra din konto, samme dag som varen/ydelsen leveres fx når en vare, der er købt på nettet, afsendes fra webshoppen. En beløbsreservation ophæves senest samtidig med, at den endelige Swipp-overførsel gennemføres, eller hvis Swipp-overførslen annulleres. 1.7 Beskyttelse af mobiltelefon Vær opmærksom på, at Swipp kan bruges til direkte træk på den konto, du har valgt at knytte Swippaftalen til. For at forhindre misbrug af Swipp skal du opbevare mobiltelefonen, så andre ikke kan få uhindret adgang til at bruge Swipp. Hvis mobiltelefonen har mulighed herfor, bør du benytte en kode til at låse for andres uberettigede brug af mobiltelefonen. Dette kan fx være en tastaturlås med kodecifre. Koden må ikke videregives. 1.8 Mobilnummer\n3 Det er dit ansvar, at det telefonnummer, der tilknyttes til Swipp-aftalen, er et mobilnummer. Hvis du senere ønsker at ændre dit Mobilnummer, kan du gøre det i Swipp-appen under indstillinger. Hvis du ikke længere ønsker at benytte Swipp, eller Mobilnummeret ikke længere benyttes af dig, fx ved overdragelse af mobiltelefonen, ændring af nummer eller nedlæggelse af abonnement, skal du sikre, at aftalen om Swipp opsiges. Overgår råderetten over dit Mobilnummer til en anden Bruger, inden du har opsagt din Swipp-aftale, vil din Swipp-aftale dog automatisk ophøre, hvis den anden Bruger opretter en Swipp-aftale på Mobilnummeret. 2 ANVENDELSESMULIGHEDER 2.1 Beløbsgrænse I Swipp-appen kan du se den til enhver tid gældende maksimale daglige beløbsgrænse. Du kan altid selv vælge en lavere daglig beløbsgrænse i Swipp-appen. Vælger du en daglig beløbsgrænse på 0 kr., kan du kun modtage Swipp-overførsler. Har du ikke valgt en lavere beløbsgrænse, er det den til enhver tid maksimale beløbsgrænse, der gælder. Uanset din beløbsgrænse kan du dog aldrig overføre mere end det beløb, der er til rådighed på din konto. 2.2 Afsendelse af Swipp-overførsler Når du skal lave en Swipp-overførsel til en anden person sker der følgende: Du indtaster det beløb, du ønsker at overføre, og Modtagers Mobilnummer. Du får oplyst Modtagers Kaldenavn og kan skrive en eventuel besked til Modtagers aktivitetsliste og posteringsoversigt. Herefter godkender du overførslen ved at trække i godkendelsesknappen. Når du modtager en bekræftelse på overførslen, er overførslen autoriseret og vil blive gennemført. Modtager får også en besked om overførslen. Når du skal lave en Swipp-overførsel til en Erhvervsdrivende sker der følgende: Du skal følge den Erhvervsdrivendes anviste fremgangsmåde. Det kan fx være ved at indtaste et Mobilnummer, bruge scan-selv koden eller på anden måde. Du godkender overførslen ved at trække i godkendelsesknappen i Swipp-appen. Når Swipp anvendes til særlige arrangementer (indsamlinger), identificerer du Modtager ved at bruge det Mobilnummer eller fire-cifrede nummer, som Modtager anviser. Du har selv ansvaret for, at det Mobilnummer eller fire-cifrede nummer, du anvender til en Swippoverførsel, er korrekt og tilhører den rigtige Modtager. 2.3 Anmod om overførsel af et beløb Du kan anmode en anden Bruger om en Swipp-overførsel ved at gøre følgende: Du indtaster det beløb, du ønsker at få overført, og Brugerens Mobilnummer. Du får oplyst Brugerens Kaldenavn og kan skrive en eventuel besked til Brugerens aktivitetsliste og posteringsoversigt.\n4 Herefter godkender du anmodningen ved at trække i godkendelsesknappen. Når anmodningen er afsendt, får Brugeren besked herom. Hvis Brugeren godkender din anmodning bliver Swipp-overførslen gennemført straks, og du vil modtage en Push-besked. Hvis du misbruger muligheden for at sende anmodninger til andre Brugere, kan dit Pengeinstitut ophæve din Swipp-aftale uden varsel, jf. pkt Modtagelse af beløb Du har selv ansvaret for at oplyse det korrekte Mobilnummer til Afsender. Når du modtager en Swipp-overførsel, vil du modtage en besked om overførslen. Du vil også kunne se Swipp-overførslen i aktivitetslisten. Beskeden er din bekræftelse på, at Swipp-overførslen er autoriseret og vil blive gennemført. Såfremt et beløb mod forventning ikke er modtaget, skal du rette henvendelse til dit Pengeinstitut. 2.5 Hvis du ikke kan overføre til/anmode en person Hvis du ikke kan overføre til en ønsket Modtager eller anmode en person om overførsel af et beløb pga. forhold hos denne, fx fordi vedkommendes mobilnummer ikke er tilmeldt Swipp, har du mulighed for at sende en SMS. 2.6 Begrænsninger i brug Swipp kan ikke benyttes i de i pkt. 7 angivne situationer. Hvis dit Pengeinstitut, Swipp ApS og/eller pengeinstitutternes datacentre inddrages i en arbejdskonflikt, vil orientering om en sådan konflikts begyndelse og ophør ske hurtigst muligt. 3 PLIGT TIL AT SPÆRRE SWIPP Du skal snarest muligt kontakte dit Pengeinstitut for at spærre for brug af Swipp på det tilmeldte Mobilnummer, hvis: 1. mobiltelefonen eller SIM-kortet er tabt eller stjålet eller du har mistanke herom, 2. du opdager eller har mistanke om, at Swipp er blevet misbrugt, 3. du opdager eller har mistanke om, at din PIN-kode til Swipp er blevet kompromitteret eller 4. du på anden måde får mistanke om, at Swipp kan blive misbrugt. Når dit Pengeinstitut har modtaget underretningen, ophører adgangen til at afsende og modtage Swippoverførsler for det pågældende Mobilnummer. Du kan selv foretage spærringen i Swipp-appen, eller du kan kontakte dit Pengeinstitut i Pengeinstituttets åbningstid. Når du har spærret adgangen til Swipp, modtager du en bekræftelse med angivelse af dato og tidspunkt for spærringen. Du kan ophæve spærringen i appen ved brug af NemID eller ved at kontakte dit Pengeinstitut.\n5 4 PENGEINSTITUTTETS RET TIL AT SPÆRRE SWIPP Dit Pengeinstitut har ret til uden varsel at spærre for adgangen til at benytte Swipp: 1. hvis kontoen, der er tilknyttet Swipp opsiges, ophæves eller spærres, 2. hvis disse regler for Swipp overtrædes (misligholdelse), 3. hvis Mobilnummeret tilknyttet Swipp-aftalen er blevet misbrugt eller formodes misbrugt af tredjemand eller 4. hvis du kommer under konkursbehandling, rekonstruktionsbehandling eller anden insolvensbehandling eller indleder forhandling om gældssanering. Hvis dit Pengeinstitut spærrer for adgangen til Swipp for det pågældende Mobilnummer, vil du blive informeret med angivelse af årsagen til og tidspunkt for spærringen. Har du spørgsmål til spærringen, herunder hvordan den ophæves, skal du kontakte dit Pengeinstitut. 5 ANSVAR HVIS ANDRE MISBRUGER SWIPP Du hæfter selv for enhver overførsel foretaget med Swipp, bortset fra tilfælde, hvor Swipp har været misbrugt af en anden person. I så fald vil dit Pengeinstitut dække tabet, medmindre du: har handlet svigagtigt eller med fortsæt har undladt at opfylde dine forpligtelser, herunder har undladt at spærre Swipp. I disse tilfælde hæfter du for hele tabet. Du er ikke ansvarlig for tab, der opstår efter, at dit Pengeinstitut har fået besked om, at Swipp-aftalen skal spærres. Du hæfter heller ikke for tab, hvis du ikke har haft mulighed for at spærre Swipp-aftalen på grund af forhold hos dit Pengeinstitut. 6 FEJL OG MANGLER VED VARER ELLER TJENESTEYDELSER BETALT MED SWIPP Dit Pengeinstitut har intet ansvar for fejl og mangler mv. ved de varer og tjenesteydelser, som en Erhvervsdrivende leverer. Eventuelle klager over fejl og mangler ved de leverede varer og/eller tjenesteydelser skal du rette til den Erhvervsdrivende. Dit Pengeinstitut indestår i øvrigt ikke på nogen måde for den Erhvervsdrivendes forretningsmetoder mv. 7 PENGEINSTITUTTETS ANSVAR Dit Pengeinstitut er erstatningsansvarligt, hvis det på grund af fejl eller forsømmelser opfylder aftalte forpligtelser for sent eller mangelfuldt. Selv på de områder, hvor der gælder et strengere ansvar, er dit Pengeinstitut ikke ansvarlig for tab, som skyldes: 1. nedbrud i/manglende adgang til it-systemer eller beskadigelser af data i disse systemer, der kan henføres til nedennævnte begivenheder, uanset om det er dit Pengeinstitut selv eller en ekstern leverandør, der står for driften af systemerne\n6 2. svigt i Pengeinstituttets strømforsyning eller telekommunikation, lovindgreb eller forvaltningsakter, naturkatastrofer, krig, oprør, borgerlige uroligheder, sabotage, terror eller hærværk (herunder computervirus og -hacking) 3. strejke, lockout, boykot eller blokade, uanset om konflikten er rettet mod eller iværksat af dit Pengeinstitut selv eller dets organisation, og uanset konfliktens årsag. Det gælder også, når konflikten kun rammer dele af Pengeinstituttet 4. andre omstændigheder, som er uden for dit Pengeinstituts kontrol. Dit Pengeinstitut ansvarsfrihed gælder ikke, hvis: 1. dit Pengeinstitut burde have forudset det forhold, som er årsag til tabet, da aftalen blev indgået eller burde have undgået eller overvundet årsagen til tabet 2. lovgivningen under alle omstændigheder gør dit Pengeinstitut ansvarlig for det forhold, som er årsag til tabet. 8 KONTROL AF POSTERINGER Du har pligt til løbende at kontrollere aktivitetslisten i Swipp-appen og posteringerne på din konto. Hvis du ved kontrollen opdager transaktioner, som du ikke mener at have foretaget, jf. pkt. 5, eller som du berettiget har kunnet kræve tilbageført, jf. pkt. 9 og 10, skal henvendelse til dit Pengeinstitut ske snarest muligt. Vær i den forbindelse opmærksom på fristerne i pkt. 9 og 10. Vær opmærksom på, at du ikke kun skal kontrollere, om andre uretmæssigt har misbrugt din Swippaftale til at overføre penge fra din konto. Du skal også kontrollere, at andre ikke uberettiget har sat penge ind på din konto. Oplever du noget sådant, skal du kontakte dit Pengeinstitut. 9 TILBAGEFØRSEL AF GODKENDTE BETALINGER Hvis Swipp er brugt til køb af varer eller tjenesteydelser ved fjernsalg, jf. lov om betalingstjenester og elektroniske penge, kan du have ret til at få en betaling tilbageført eller en reservation på din konto nedskrevet eller slettet, hvis: det debiterede beløb er højere end det beløb, der er aftalt med Modtageren den bestilte vare/tjenesteydelse ikke er leveret du har udnyttet en aftalt eller lovbestemt fortrydelsesret, førend der er foretaget levering af varen eller tjenesteydelsen. Du skal først forsøge at løse problemet med den Erhvervsdrivende, som du har handlet med, inden du retter henvendelse til dit Pengeinstitut. Du skal kunne dokumentere, at du har kontaktet eller forsøgt at kontakte den Erhvervsdrivende. Det er endvidere en betingelse, at du henvender dig og gør indsigelse snarest muligt efter, at du er blevet opmærksom på, at der uretmæssigt er hævet eller reserveret et beløb på din konto. Din indsigelse skal så vidt muligt ske til dit Pengeinstitut senest 14 dage efter, at du er blevet opmærksom på dit mulige krav. Ved vurderingen af, om du har fremsat indsigelse rettidigt, lægger vi vægt på din pligt til løbende at gennemgå aktivitetslisten i Swipp-appen og posteringerne på din konto.\n7 Dit Pengeinstitut vil herefter foretage en undersøgelse af indsigelsen. Mens indsigelsen bliver undersøgt nærmere, vil det omtvistede beløb normalt blive indsat på den konto, Swipp-overførslen er foretaget fra, eller reservationen vil blive nedskrevet eller slettet. Hvis indsigelsen efterfølgende viser sig at være uberettiget, vil dit Pengeinstitut igen hæve beløbet på kontoen eller opskrive reservationen. Hvis indsigelsen viser sig at være uberettiget, kan dit Pengeinstitut kræve renter for det tidsrum, fra beløbet blev indsat på kontoen og indtil beløbet bliver hævet igen samt eventuelle gebyrer for rekvirering af dokumentation, jf. Prislisten. 10 TILBAGEFØRSEL AF IKKE-GODKENDTE OVERFØRSLER Hvis du mener, der er reserveret eller gennemført en eller flere overførsler med Swipp, som du ikke har godkendt, medvirket til eller foretaget, skal henvendelse til dit Pengeinstitut ske snarest muligt efter, at du er blevet opmærksom på den uautoriserede transaktion. Ved vurdering af, om henvendelse til dit Pengeinstitut er sket rettidigt, lægger vi vægt på pligten til løbende at gennemgå aktivitetslisten i Swipp-appen og posteringerne på din konto, jf. pkt. 8. Under alle omstændigheder skal henvendelse til dit Pengeinstitut senest ske 13 måneder efter, at beløbet er trukket på kontoen. Dit Pengeinstitut vil herefter foretage en undersøgelse af indsigelsen. Mens indsigelsen bliver undersøgt, vil det omtvistede beløb normalt blive indsat på kontoen eller reservationen vil blive nedskrevet eller slettet. Viser undersøgelsen, at indsigelsen er uberettiget, vil dit Pengeinstitut igen hæve beløbet på kontoen eller opskrive reservationen. Viser undersøgelsen, at der er tale om andres uberettigede brug af Swipp, vil dit Pengeinstitut eventuelt kunne gøre ansvar gældende over for dig, jf. afsnit 5. Hvis indsigelsen viser sig at være uberettiget, kan dit Pengeinstitut kræve renter for det tidsrum, fra beløbet blev indsat på kontoen, og indtil beløbet hæves igen, samt eventuelle gebyrer for rekvirering af dokumentation, jf. Prislisten. 11 ÆNDRING AF REGLERNE Ændring af disse regler og Prislisten kan ske med to måneders varsel, såfremt ændringen er til ugunst for dig. Ændringer til gunst for dig kan ske uden varsel. Besked om ændringer vil blive givet elektronisk fx i Swipp-appen, netbank, e-boks, via SMS eller på papir. Du bærer selv ansvaret for at læse meddelelser om ændringer, der er meddelt dig. Ved ændring af reglerne vil disse anses som vedtaget, medmindre du inden datoen for ikrafttræden har meddelt dit Pengeinstitut, at du ikke ønsker at være bundet af de nye regler. Hvis du ikke ønsker at være bundet af de nye regler, vil aftalen ophøre på tidspunktet for ikrafttræden af de nye regler. Hvis der er forudbetalt et gebyr, vil en forholdsmæssig andel af dette returneres. 12 OMKOSTNINGER VED TILSLUTNING OG BRUG De til enhver tid gældende priser for brug af Swipp, som dit Pengeinstitut har fastsat, kan findes i Prislisten. Bemærk at de forretninger, hvor du handler, fx på nettet, evt. også kan opkræve et gebyr. 13 BEHANDLING AF OPLYSNINGER 13.1 Indsamling og brug af oplysninger Når du tilmelder dig Swipp, indsamler dit Pengeinstitut en række oplysninger om dig. Det gælder bl.a. CPR-nr., adresse og Mobilnummer. Sender, modtager eller anmoder du om en Swipp-overførsel,\n8 behandler dit Pengeinstitut oplysninger om overførslen. Det er oplysninger om beløb, dato for transaktionen, transaktions-id samt afsender- og modtageridentifikation, jf. også afsnit 1.2. De oplysninger, der indsamles, bruges til at identificere dig, til at opfylde aftalen, fx gennemføre Swippoverførsler og eventuel fejlretning, yde kundeservice og -rådgivning, udarbejdelse af kontoudskrifter og til anden administration af aftalen. De indsamlede oplysninger anvendes desuden af Pengeinstituttet til bogføring, opfyldelse af lovgivningsmæssige forpligtelser, retshåndhævelse og for at forhindre misbrug Videregivelse af oplysninger Dit Pengeinstitut videregiver oplysninger til Modtagere og Afsendere samt disses pengeinstitutter, som er nødvendige for at du kan sende, modtage eller anmode om en Swipp-overførsel, herunder oplysninger der identificerer Afsender og Modtager. Dit Pengeinstitut videregiver desuden oplysninger til offentlige myndigheder, hvor Pengeinstituttet er forpligtet hertil. Pengeinstituttet deler sædvanlige kundeoplysninger, fx navn, adresse, alder og køn, med virksomheder, som udfører administrative opgaver for Pengeinstituttet, herunder kundeservice, udarbejdelse af statistik, systemdrift mv. Pengeinstituttet deler din adresse med Swipp ApS, der er udbyder af Swipp til Pengeinstituttet. Swipp ApS bruger adressen til at sende servicemeddelelser til dig om Swipp samt eventuelt markedsføring, hvis du har givet dit samtykke til at modtage markedsføring fra Swipp ApS. Pengeinstituttet videregiver desuden oplysninger til Swipp ApS til brug for udarbejdelse af analyser og statistik om brugen af Swipp, for at udvikle og forbedre Swipp, foretage markedsanalyser mv. Giver du samtykke til modtagelse af markedsføring fra Swipp ApS accepterer du, at dit Pengeinstitut videregiver oplysninger til Swipp ApS om dig og din brug af Swipp til brug for markedsføring. Det gælder bl.a. identitets- og kontaktoplysninger, hvornår du har tilmeldt dig Swipp, hvor ofte du bruger Swipp og hvilket Pengeinstitut du har indgået Swipp-aftalen med. Oplysningerne videregives i øvrigt kun i henhold til gældende lovgivning eller til brug for retssager om krav opstået i forbindelse med brug af Swipp. Oplysningerne opbevares ligeledes i henhold til gældende lovgivning Indsigt Du har ret til at få oplyst, hvilke oplysninger dit Pengeinstitut behandler om dig i overensstemmelse med persondatalovens regler herom. Hvis du ønsker oplysningerne på skrift, kan dit Pengeinstitut opkræve gebyr for at meddele dig oplysningerne Fejl i Pengeinstituttets oplysninger Hvis dit Pengeinstitut bliver opmærksom på, at der er fejl i oplysningerne om dig, eller at oplysningerne er vildledende, vil oplysningerne blive rettet eller slettet Elektroniske spor\n9 Swipp-appen bruger cookies og lignende teknologier. Det er ikke muligt at bruge Swipp uden at afsætte elektroniske spor. Swipp-appen bruger Google Analytics og Crashlytics til at udarbejde statistik om brugen af Swipp, forbedre brugeroplevelsen og foretage fejlretning. Oplysningerne omfatter bl.a. hvilken mobiltelefon og styresystem du anvender, hvilke skærmbilleder du ser og hvilken version af Swipp-appen du bruger. Oplysningerne indsamles af Swipp ApS. Swipp-appen anvender desuden Google Doubleclick, Adform og Facebook teknologi til at effektdokumentere og håndtere annoncer fra Swipp ApS fx for at brugere, der allerede har installeret Swipp-appen, ikke modtager annoncer herfor. Du kan begrænse de spor din mobiltelefon sætter, ved at ændre mobiltelefonens indstillinger. Hvor du finder indstillingerne, afhænger af den mobiltelefon du anvender. Du kan læse mere på om, hvordan du begrænser dine elektroniske spor. 14 FORTRYDELSESRET Du kan fortryde din aftale om Swipp inden for 14 dage efter aftalens ikrafttræden ved at slette din Swipp-aftale i appen eller ved at kontakte dit Pengeinstitut. Fortrydelsesfristen regnes fra det tidspunkt, hvor du tilmelder dig Swipp. Du skal have udnyttet din fortrydelsesret inden fortrydelsesfristens udløb. Hvis fristen udløber på en lørdag, søndag, helligdag, grundlovsdag, juleaftensdag eller nytårsaftensdag, kan du vente til den følgende hverdag. Din fortrydelsesret bortfalder inden fristens udløb, hvis aftalen efter din udtrykkelige anmodning er blevet helt opfyldt af dig og dit Pengeinstitut. Det betyder, at du ikke kan fortryde overførsler, som du har gennemført via Swipp. 15 OPSIGELSE/OPHÆVELSE Dit Pengeinstitut kan med to måneders varsel opsige aftalen. I tilfælde af opsigelse vil du få refunderet en forholdsmæssig del af eventuelle gebyrer betalt forud for brug af Swipp. I tilfælde af misligholdelse, herunder hvis anmod -funktionen misbruges eller du på anden måde anvender Swipp til at chikanere andre Brugere, kan dit Pengeinstitut ophæve aftalen om Swipp uden varsel. Du kan opsige aftalen om Swipp med dit Pengeinstitut uden varsel. Hvis du ikke længere ønsker at benytte Swipp, eller Mobilnummeret ikke længere benyttes af dig, fx ved overdragelse af mobiltelefonen, ændring af nummer eller nedlæggelse af abonnement, er du ansvarlig for, at aftalen om Swipp opsiges. 16 KOMMUNIKATION Du indgår aftaler og kommunikerer med dit Pengeinstitut på dansk, medmindre andet fremgår af den konkrete aftale. Dit Pengeinstitut sender som udgangspunkt alle meddelelser efter denne aftale elektronisk til dig. 17 LOVVALG OG VÆRNETING Aftalen er underlagt dansk ret uden hensyntagen til internationale privatretlige regler, der måtte føre til anvendelse af anden ret end dansk ret. Ethvert krav og enhver tvist, som måtte opstå i forbindelse med\n10 denne aftale, herunder tvister vedrørende aftalens eksistens, gyldighed eller fortolkning, der ikke kan afgøres i mindelighed, skal indgives ved de danske domstole. 18 KLAGER Hvis du ønsker at klage over dit Pengeinstitut, skal du i første omgang kontakte Pengeinstituttet. Hvis du herefter fortsat er uenig i Pengeinstituttets behandling af din henvendelse eller resultatet heraf, kan du kontakte den klageansvarlige i dit Pengeinstitut. Oplysninger om den klageansvarlige fås i ved henvendelse til dit Pengeinstitut eller på Pengeinstituttets hjemmeside. Fører henvendelsen ikke til en tilfredsstillende løsning, kan du vælge at indbringe din klage for Pengeinstitutankenævnet, Amaliegade 8B, 2. sal, Postboks 9029, 1022 København K, tlf , Klager vedrørende dit Pengeinstituts overholdelse af den finansielle lovgivning kan indbringes for Finanstilsynet. Klager over dit Pengeinstitut behandling af personoplysninger kan indbringes for Datatilsynet, Borgergade 28, 5. sal, 1300 København K, tlf , www. datatilsynet.dk. 19 GARANTIFORMUEN Du er gennem Garantiformuen (garantiordningen for indskydere og investorer) i et vist omfang sikret mod tab, hvis dit pengeinstitut går konkurs eller indleder rekonstruktionsbehandling. Du kan læse mere om Garantiformuen og dækningens omfang på 20 NYT EKSEMPLAR AF DISSE REGLER Du kan til enhver tid læse de gældende regler i din Swipp-app og på dit Pengeinstituts hjemmeside. Du kan desuden til enhver tid rette henvendelse til dit Pengeinstitut og få udleveret et eksemplar af reglerne på Varigt Medium. 21 TILSYN Dit Pengeinstitut er underlagt Finanstilsynets tilsyn, og registreret i Finanstilsynets register. Du kan finde dit Pengeinstituts registreringsnummer på Pengeinstituttets hjemmeside.\n11 Definitioner: Afsender: Den person, der via Swipp foretager en overførsel til en anden person eller en betaling til en Erhvervsdrivende, der er tilknyttet Swipp. Bruger: Den, der har tilmeldt sit Mobilnummer, Kontonummer og eventuelt betalingskort til Swipp. Erhvervsdrivende: Virksomheder, der tager imod Swipp ved betaling af varer og tjenesteydelser. Kaldenavn: Det navn, Bruger har valgt at blive identificeret med ved en Swipp-overførsel. PIN-kode: Den PIN-kode, Bruger har valgt som adgangskode til at åbne Swipp-appen. Kontonummer: Den konto, Bruger har valgt til at modtage og/eller afsende Swipp-overførsler på/fra. Mobilnummer: Det Mobilnummer, Bruger har valgt til at afsende eller modtage Swipp-overførsler fra/på. Modtager: Den person, organisation eller Erhvervsdrivende, der modtager en overførsel via Swipp. Modtagerkonto: Den konto, Bruger har valgt at modtage Swipp-overførsler på. Pengeinstitut: Det Pengeinstitut, hvor Modtagerkontoen er oprettet, og som du indgår Swipp-aftalen med. Prisliste: Dit Pengeinstituts til enhver tid gældende liste over gebyrer m.v. Prislisten kan findes på Pengeinstituttets hjemmeside eller udleveres fra Pengeinstituttet. Swipp-overførsel: En betalingstransaktion som gennemføres med en mobiltelefon via Swipp-appen. Varigt Medium: Ethvert instrument, der gør det muligt for modtageren at lagre information, der er rettet personligt til den pågældende på en måde, der tillader fremtidig søgning i et tidsrum, der er afpasset efter informationsformålet, og som giver mulighed for uændret gengivelse af den lagrede information.\n12 Gode råd om Swipp Swipp er et nemt, hurtigt og sikkert betalingsmiddel. Du kan selv være med til at skabe endnu større sikkerhed, hvis du følger disse gode råd. NÅR DU BRUGER SWIPP: Opfat din mobiltelefon som rede penge. Opbevar den derfor sikkert såvel ude som hjemme. Husk at holde den under opsyn - som du passer på din pengepung. Forsyn din mobiltelefon med en kode, hvis telefonen giver mulighed for dette. Oplys aldrig koden til andre. HUSK, at Swipp-overførsler er uigenkaldelige har du sendt pengene, kan du ikke kalde overførslen tilbage. Hold styr på, hvem du har sendt penge til. Tjek posteringerne på din aktivitetsliste eller på dit kontoudtog løbende. Kontroller med jævne mellemrum, at du ikke har mistet telefonen eller telefonens SIM-kort. Du skal være opmærksom på, at du kan modtage penge, som du ikke ønsker at modtage. Skulle dette ske, skal du rette henvendelse til dit Pengeinstitut hurtigst muligt efter, du har konstateret den uønskede indbetaling. HVIS TELEFONEN BORTKOMMER ELLER BLIVER STJÅLET: Kontakt straks dit pengeinstitut og opgiv dit navn, adresse og cpr.nr. samt Mobilnummer. Så bliver adgangen til Swipp straks stoppet. BRUG AF KALDENAVN: Et godt råd er, at du kun overfører penge med Swipp til personer, du kender, eller som har meningsfulde Kaldenavne i forhold til de oplysninger, du har om Modtager. Det samme gælder for overførsler med Swipp til Erhvervsdrivende.


STRESS OG LIVSTILSYGDOM - Dancing Sword mental training med krop\nStress og livstilsygdomme\nJeg har i de seneste år arbejdet på at integrere vejrtrækningsnormalisering i træningen af mine elever - med meget positive resultater. Jeg er uddannet fra Rusland i Buteyko-åndedrætsmetoden, som har vist fantastiske resultater mht. at kurere så umiddelbart forskelligartede sygdomme som astma, allergi, diabetes, depression. Det er enormt spændende hvad disse og andre livsstilssygdomme har til fælles rent fysiologisk - og hvordan er mekanismen bag sygdommene ifølge Dr.Buteyko's teori, understøttet af tusindvis af sygdomsforløb som er ført til fuld helbredelse.\nfysiske øvelser - muskelafslapning\nEn række andre emner - se fuld emneliste\n- undersøgelser som dokumenterer at 90% af befolkningen i vesten har et vejtrækningsmønster som afviger fra normalen - ekstern henvisning åbner i et nyt vindue\n- hvilke sygdomme opstår som følge af kronisk stress


Astronomi: Roterende stjerne sætter hastighedsrekord | Illustreret Videnskab\nStjernen, der er observeret 160.000 lysår fra Jorden, blev sandsynligvis udstødt af et dobbeltstjernesystem.\n20.05.2012 Ved stjernens ækvator farer det yderste af stjernen af sted med mere end to millioner kilometer i timen. Det er 300 gange så hurtigt, som Solens overflade bevæger sig. Stjernen, der har fået navnet VFTS102, vejer cirka 25 gange så meget som Solen og lyser 100.000 gange så kraftigt.\nDen høje rotationshastighed kan skyldes, at stjernen engang har været en del af et dobbeltstjernesystem, hvor stjernerne har været tæt på hinanden. Gas er strømmet til fra søsterstjernen og har fået VFTS102 til at dreje hurtigere og hurtigere rundt. Ikke alene roterer stjernen usædvanligt hurtigt, den bevæger sig også gennem rummet med en anden hastighed end nabostjernerne. Det passer med, at VFTS102 blev kastet bort fra dobbeltstjernesystemet i forbindelse med, at søsterstjernen eksploderede som en supernova. I nærheden har astronomerne da også fundet en pulsar, der kan være resterne af søsterstjernen.\nKæmpestjerne er kommet i kog Stjerner på afveje Mørkt stof holder universet sammen Stjerne kæmper glohed dødskamp Stjerner fødes i kædereaktion De første stjerner levede stærkt og døde unge Hverken planeter eller stjerner National Geographic


Link til "Athen"\nAthen. Dagligt opstår der trafikkaos og køer i Athen, og det antages, at der årligt spildes 85 mio. timer pga. ventetid i trafikken. Siden 1960'erne har Athens trafik været belastet af en konstant stigende privatbilisme, hvilket har givet en betydelig luftforurening. Begrænsningen af trafikken omkring centrum har ikke mindsket luftforureningen, men blot flyttet den til de omliggende bydele. Østeuropæiske trolleybusser har sammen med dieselbusser i efterkrigstiden fortrængt byens oprindelige sporvogne.\nTom T. Kristensen: Athen i Den Store Danske, Gyldendal. Hentet 18. oktober 2019 fra http://denstoredanske.dk/index.php?sideId=41446\nAthen. Herodes Atticus' odeion på sydsiden af Akropolis, Athen. ... © Mathilde Foto/Søren Lauridsen\nAthen. Den græske livgarde, også kaldet evzonerne, holder vagt fo... © Mathilde Foto/Søren Lauridsen\nAthen. Udsigt over en del af Athens bykerne med gader og tæt beby... © Mathilde Foto/Søren Lauridsen\nAthen. Dagligt opstår der trafikkaos og køer i Athen, og det anta... © Tom T. Kristensen\nAthen. © European Map Graphics\nAthen. Universitetet (1839-89) i midten er tegnet af Christian Ha... © Scanpix/IFOT/Jean-Pierre Amet\nAntal visninger9999 besøg


Åbning af Besøgscenter Østerild | Cubo\nÅbning af Besøgscenter Østerild\nEnergi- forsynings- og klimaminister Lars Christian Lilleholt har klippet den røde snor til Vindmølle-centret i Østerilds besøgscenter, der fortæller om det spændende arbejde, som foregår inden for vindenergi i Danmark.\nBesøgs- og Driftscenteret ved Østerild er en lille del af denne store fortælling om hvordan vi løser vores energibehov på en klimatisk skånsom måde så vi netop kan forlade Jorden både med god samvittighed og, nok vigtigere, at vi giver de nye generationer viden og erfaring med på rejsen ind i fremtiden.\nDet bliver Besøgscenterets opgave at kommunikere og formidle de avancerede og ambitiøse mål for vindkraftteknologien, men også at fortælle disse historier i et ‘lærende hus’ således at de vigtige sammenhænge fremstår pædagogisk berigende for den besøgende. I den sammenhæng bliver den fysiske ramme naturligvis meget vigtig.\nBesøgs- og Driftscenteret fremstår som en attraktion for besøgende og turister samt som en inspirerende og effektiv ramme for de, der arbejder med testcentret, og deres professionelle gæster. Bæredygtighed skal også erfares i et kvalitetsbetonet byggeri og arkitekturen afspejler, at man ikke blot befinder sig blandt teknologi og ingeniørkunst i verdensklasse og i et vellykket naturgenopretningsprojekt, men også at bygningskunsten, rammen for formidlingen, er en del af helhedens historier.\nHuman teknologi som arkitektonisk udtryk\nBesøgs- og Driftscenteret spiller videre på møllernes teknologiske karakter, indføjer sig skånsomt i naturen og formår samtidig, gennem dets materialeholdning, at tilføre en sanselig menneskelighed til bygningsudtrykket. Som en let hævet, markant længebygning, der kun punktvis berører terrænet, rummer Centeret i sin umiddelbart stramme form både rum til udstilling såvel som kontorer og værksteder til forskerne hos DTU.\nSe TV MIDTVESTs indslag om åbningen af Besøgscenter Østerild\nTilbage til Nyheder Åbning af Besøgscenter Østerild


25 badass tatoveringer, rangeret efter badassness! tatovering kunstnere, design, ideer - Tatoveringsdesign | Kan 2021\n25 Badass-tatoveringer, Vurderet af Badassness! Tatovør, design, ideer\nBadass tatoveringer! Hvad gør tatoveringer, badass tatoveringer? Hvis du ser på definitionen af badass, vil du ikke blive imponeret. Det taler om arrogance, sejhed og trusler. Badass henviser imidlertid også til awesomeness til et ekstremt niveau. At bryde reglerne og spændende mennesker med guddommelig dygtighed er badass. Ultra-cool, rad og fantastisk er relateret til badass. Så forvent ikke andet end virkelig specielle tatoveringsdesign!\nDe følgende 25 badass-tatoveringer er ikke alle komplekse. Nogle gange kan enkle og funktionelle også være dårlige. Du kan se skræmmende væsener, biomekaniske tatoveringer og saftige muskler, hvoraf ingen er bittesmå. Jeg er temmelig sikker på, at der ikke er en lille tatovering, der faktisk kan betragtes som dårligt. Dette skyldes, at tatoveringer har brug for detaljer, og de er imponerende takket være størrelse, ikke kun design og farver.\nRealisme er den vigtigste tatoveringsstil, der fører folks sind til surrealistiske verdener, hvor deres hud ikke længere kun er hud. Traditionelle tatoveringer er også en del af denne kategori, og det er fordi de aldrig bliver gamle nok til at blive forældede. Derudover finder du ud af, at minimalisme kan være sej, hvis det gøres rigtigt. Desværre er akvarelteknikken for fin og misfarvet til korrekt at sammensætte en badass-tatovering.\nEr din stil lidt beskidt? Kan du lide kranier og andre sygelige symboler? Karakteriserer du dig selv som klog, intelligent og ekspert, når det kommer til kunst? Hvis dine svar er positive, og du ikke føler behov for at forklare dig selv, er du klar til at gennemse disse fantastiske ideer. De tjener som inspirationskilder, som kun en badass-person kan bruge til hans eller hendes fordel.\n25. Tatovør for livet\nDenne tatovering er badass, fordi den indeholder en tatoveringsmaskine i et meget feminint undertøj. Når du har lyst til, at dit erhverv repræsenterer dig, men du ved, at du er meget mere kompleks end det, kan du tilføje en anden detalje.\n24. Gå på månen\n23. Tænd for baggrundsbelysningen\nenkle ansigt tatoveringer\n22. Den sorte enke med hænder\nFlere badass-tatoveringer bruger den neo-traditionelle teknik. Nogle ideer ser simpelthen bedre ud på denne måde. En realistisk tarantel med hænder er måske ikke så klassisk og uhyggelig som denne.\n21. Sommerfugl som hals\nPerfekt placering og en optisk illusion er to elementer, der gør en tatovering berettiget til badass-karakteriseringen. Hans hals er stadig lidt hævet, men alligevel kan jeg ikke fjerne mine øjne fra dette mesterværk!\n20. Bio-mekanisk fusionerer med naturen\nDa de først dukkede op, fik biomekaniske tatoveringer alle til at forelske sig. Fascinationen ved at slå sammen mekaniske dele med det menneskelige kød er stadig til stede, og folk bringer det til et helt nyt niveau. Denne kvinde transformerede hendes krop drastisk ved at vælge et badass-design og en talentfuld tatovør.\nDe mest badass-tatoveringer, du nogensinde vil finde, er en del af en ærme eller bagside. Temaer med temaer er komplekse, og de er ofte trykfarvet af den samme person. Resultatet på billedet ovenfor kunne ikke være muligt, hvis flere kunstnere ville bidrage. Hver kunstner har sin egen stil.\n18. Jokeren er overalt\nJokeren blev fortolket på mange måder. Dog finder jeg dette eksempel mere imponerende end andre. Hvorfor? Det spreder sig på en manns ryg, det er ikke kun en kopi af dets oprindelige udseende, og farvevalgene er fantastiske!\n16. Kan ikke bide dette!\nHvor badass skal en person være for at få en sådan tatovering på hendes hals? Badass-tatoveringer findes ofte på badass-mennesker. Denne pige gik ud af kortene ved at vælge en realistisk, blodig mund. Det ser ud til, at det blev syet i hendes hals! Ville du have indvolde til at vælge et sådant design?\n15. En hybridmekanisme\nEffekten af revet hud blev behersket af adskillige tatovørere, da folk gik gale over det. Imidlertid bør man virkelig være badass for at forestille sig et hybrid design af brudte ribben og urlignende mekanismer.\n14. At bryde dårligt med blæk\n13. Eventyrland på kød\nTim Burton er badass, og det er derfor, enhver kan oprette badass-tatoveringer baseret på hans kunstværker. Dette er historien om Alice i Eventyrland, farvet på en kvindes ben ved hjælp af levende farver og realistiske fortolkninger.\n12. Realisme går langt\nHar du nogensinde spekuleret på, hvorfor du ikke ser tatoverede brystvorter? Nå, svaret går på to måder: det område er følsomt, og det tager tåger, det gør en flok. Derudover er det mørkt nok til at gå upåagtet hen. På trods af disse grunde inkluderer badass-tatoveringer tatoverede brystvorter, fordi denne kranium har brug for hans øje!\n11. En fortolkning af smerte\n10. Den springende mand\nmælkebøtte tatovering ideer\n9. Et badass-par\nAlt ved disse to personer er badass! De er gamle, kærlige og farvet fra top til tå! Hvem vil ikke lide at se sådan ud, når de bliver gamle? Jeg ville ønske, at jeg ender med at spille denne meget blæk, når jeg er 60!\n8. Edward uden hans saks\nBadass-tatoveringer kan være farvet i to eller flere stilarter. Realismen fra Edward's ansigt blandes perfekt med de sorte bidder, der danner hans krop. Jeg er ikke sikker på, hvorfor de manglende stykker er blade, men jeg er sikker på, at der er en forklaring.\n7. Død vs. liv\n6. Menneskeligt lærred som kort\nHengivenhed, detaljer og beslutsomhed er egenskaberne for både denne kvinde og hendes tatovør. Badass-tatoveringer er ikke nemme at vælge, bære eller få, men når du først har dem, vil du altid være stolt!\n5. Muskler i syne\n4. Et geometrisk kunst\n3. Spil ikke med ild\nEr du målløs? Jeg ved jeg er! Sådan skal farver bruges, hvis den ønskede effekt er realisme! Hendes hjerte ser ud som om det virkelig er i brand, og det er mere end badass! Bryst- og nakkeområdet betragtes som meget følsomt og smertefuldt at røre nåle igennem.\n2. Nåle her for at blive\nDet, der er sejt ved denne tat, er ikke nåle, men hvordan de ser ud. Takket være de velplacerede skygger og brugen af ordentlige grå nuancer ser de ægte ud. Jeg kan ikke sige det samme om det blod, men perfektion er ikke pointen her.\nZombie-manden er allerede en legende, du måske kender til. Han gjorde meget mere end blæk på kroppen. Han forvandlede det.\nkraveben tatovering mand


/ God effekt af træning\nEn times træning to gange om ugen forbedrer balancen og gangen og giver øget livskvalitet, viser en ny norsk undersøgelse gennemført med kvinder med osteoporose\nHar man smerter i ryggen og er bange for at falde, kan det være fristende at sætte sig sofaen og undgå al fysisk aktivitet. Men det er så langt fra en god ide, hvis man lider af osteoporose. Fysisk aktivitet og øvelser kan være med til at holde musklerne stærke og dermed forhindre fald, og kan hos mange nedsætte smerterne. I et nyt norsk studie har 45 kvinder mellem 60 og 84 år trænet to gange om ugen i tre måneder hos en fysioterapeut. Kvinderne, der havde osteoporose med mindst et sammenfald i ryggen, klarede sig selv i eget hjem. Kvinderne fik testet balancen og gang før træningen, efter tre måneder og et år efter. Kvinderne trænede med en fysioterapeut en time to gange om ugen, og de fleste deltog i alle træningstimerne. Ud over træningen fik kvinderne i undersøgelsen rådgivning hos fysioterapeuter om, hvordan de skulle holde sig i gang, og hvordan de kunne forebygge fald.\nBedre balance og gang\nUndersøgelsen viste, at der var god effekt af at træne. Kvinderne fik en bedre balance, gik hurtigere og mere sikkert og havde færre smerter sammenlignet med en tilsvarende gruppe kvinder, der ikke trænede. Resultaterne fra denne undersøgelse stemmer fint overens med andre tilsvarende undersøgelser. Ud over de fysiske resultater oplevede kvinderne i undersøgelsen også, at de fik en bedre livskvalitet.\nTræn balance, behændighed og smidighed\nKvinderne trænede balancen målrettet. De startede træningen med ti minutters opvarmning, herefter gik de forlæns, baglæns, sidelæns og forcerede små forhindringer under gang. Kvinderne gik også på forskellige typer af underlag, trænede balancen på et ben og gik på trapper.\nKvinderne trænede i at komme op og ned fra gulvet og sluttede hver træningssession med udspændingsøvelser.\nDen norske undersøgelse viser, at der reelt ikke skal meget til for at få en væsentlig forbedring af balancen. Vinteren 2010-2011 har været en udfordring for alle, der er bange for at falde af den ene eller den anden grund. Selv om isvinteren er skyld i mange brækkede ben, har den uvægerligt også betydet, at mange har fået trænet balancen. Men det ville være langt sikrere, hvis den enkelte sørgede for at få en så sikker gang som muligt, inden det blev vinter og huske at vedligeholde den sikre gang hele året.\nDen norske undersøgelser er offentliggjort på engelsk og kan læses på: http://kortlink.dk/springerlink/8hef\nEr du usikker til bens, kan du bruge stok/stave:\nGå forlæns og baglæns (evt. støtte til et bord eller væg).\nHurtig gang med pludselige skift af retning.\nLæg forhindringer i form af tasker, bøger og lignende på gulvet; gå hurtigt henover forhindringerne.\nUdendørs træning: Gå op og ned ad bakker.


Ophævelse af skattebegunstigede aktiebaserede medarbejderordninger - Moalem Weitemeyer Bendtsen\nOphævelse af skattebegunstigede aktiebaserede medarbejderordninger\nDato 14 nov. 2011\nI fortsættelse af sit finanslovsudspil for 2012 meddelte regeringen, at reglerne for skattebegunstigelse af visse aktiebaserede medarbejderordninger muligvis ophæves. Det drejer sig om følgende ordninger:\nLigningslovens § 7A om tildeling af gratisaktier/warrants, hvorefter medarbejdere som led i en generel medarbejderordning inden for visse grænser kan modtage gratisaktier og/eller warrants.\nLigningslovens § 7H, hvorefter der inden for visse grænser kan indgås individuelle aftaler med enkelte medarbejdere om tildeling af aktiebaserede instrumenter.\nSkattebegunstigelsen består for medarbejderen i begge typer ordninger af, at medarbejderen ikke beskattes på det tidspunkt, hvor denne modtager aktier eller udnytter warrants, men først beskattes på det tidspunkt, hvor sådanne aktier afstås, ligesom beskatning desuden alene sker med den (lavere) skattesats, der er gældende for aktieindkomst i modsætning til almindelig lønindkomst. Denne skattebegunstigelse modsvares i et vist omfang af, at selskabet ikke har fradragsret for værdien af tildelingen for så vidt angår de individuelle ordninger.\nDerimod er det hensigten at bevare reglen i ligningslovens § 28, der ikke er en skattebegunstigende ordning, men som blot indeholder en udskydelse af beskatningstidspunktet ved modtagelse af visse optioner/warrants.\nDette notat indeholder en kort gennemgang og analyse af forslaget og dets konsekvenser for bestående og fremtidige programmer.\nUanset at der endnu ikke er fremsat noget konkret lovforslag, bør selskaber med aktiebaserede incitamentsprogrammer drøfte indholdet af disse med deres rådgivere med henblik på at vurdere en eventuel lovændrings konsekvenser for programmerne, herunder om det er nødvendigt eller hensigtsmæssigt at foretage ændringer i disse.\nDet kan ikke udelukkes, at lovforslaget vil blive tillagt virkning fra dets fremsættelsestidspunkt eller endda endnu tidligere, hvorfor en sådan drøftelse bør ske snarest muligt.\nDet forhold, at der ikke foreligger noget konkret lovudkast, gør det endvidere nødvendigt at følge udviklingen nøje, idet der i sagens natur kan være ændringer i et eventuelt lovforslag i forhold til, hvad der er beskrevet i det hidtil offentliggjorte oplæg.\nRegeringen har i november 2011 publiceret sit oplæg til finansloven 2012. I dette oplæg lægger regeringen op til en afskaffelse af ligningslovens §§ 7A og 7H. Dette betyder, at skattebegunstigelsen, der hidtil fandt anvendelse i forbindelse med selskabers aflønning af deres medarbejdere gennem aktielønsordninger, afskaffes.\nKonsekvensen bliver, at alle tildelinger af medarbejderaktier fremover beskattes som lønindkomst, der beskattes med en marginal skatteprocent på 56. Dog bibeholdes ligningslovens § 28, hvorefter købe- og tegningsretter først beskattes på udnyttelsestidspunktet.\nBaggrunden for den foreslåede ophævelse af de gunstige skatteregler for medarbejderaktier er, at regeringen er af den opfattelse, at alle dele af en medarbejders løn skal beskattes på samme ensartede måde. Reglen i ligningslovens § 28 bibeholdes ud fra det synspunkt, at det dels er besværligt at opgøre værdien af købe- og tegningsretter på tildelingstidspunktet, dels at medarbejderen ved udnyttelsen bliver almindelig lønbeskattet, ligesom reglen alene er en periodiseringsregel, der udskyder beskatningen.\nDa de nye regler vil medføre, at medarbejderen vil blive almindelig lønbeskattet i alle tilfælde, vil det samtidig betyde, at selskabet vil opnå et tilsvarende fradrag, hvilket er udelukket under visse aktielønsprogrammer under de gældende regler.\nOphævelsens konsekvenser for eksisterende aktielønsprogrammer\nDe nærmere konsekvenser af en mulig ophævelse for eksisterende programmer vil afhænge af, hvorledes overgangsreglerne udformes.\nÉn mulighed er, at tildelingstidspunktet bliver afgørende for, om man er omfattet af de gældende eller de nye regler, uanset om der på dette tidspunkt er erhvervet endelig ret til de tildelte instrumenter. Bliver dette tilfældet, betyder det, at alle nuværende programmer, hvor tildelingen har fundet sted, eller hvor tildelingen finder sted, inden de nye reglers ikrafttrædelse, fortsat ville kunne drage nytte af reglerne i ligningslovens §§ 7A og 7H.\nEn anden mulighed er, at retserhvervelsestidspunktet bliver afgørende, sådan som det var tilfældet ved den seneste ændring af ligningslovens § 7H. Bliver dette tilfældet, vil beskatningen således afhænge af, om medarbejderen har erhvervet endeligt ret til de tildelte købe- eller tegningsretter inden de nye reglers ikrafttræden, således at det eksisterende regelsæt finder anvendelse på sådanne tildelinger. Hvis en medarbejder i et sådant tilfælde ikke har erhvervet endelig ret til de tildelte instrumenter, vil medarbejderen i stedet blive almindelig lønbeskattet af tildelingen. En medarbejder har erhvervet endelig ret til købe- eller tegningsrettigheder, såfremt der ikke er betingelser, der skal opfyldes, såsom økonomiske mål, førend medarbejderen kan udnytte de tildelte rettigheder.\nBehov for ændring af eksisterende aktielønsprogrammer\nDa der eksisterer en vis mulighed for, at retserhvervelsestidspunktet vil blive anvendt som skæringspunkt, bør det overvejes om retserhvervelsestidspunktet skal fremrykkes i eksisterende aktielønsprogrammer, naturligvis under forudsætning af, at aktielønsprogrammet giver mulighed for at foretage ændringer, idet nogle ændringer kan være så væsentlige, at de medfører, at medarbejderen har afstået programmet. De kommercielle forudsætninger må dog samtidig også overvejes i forbindelse med en eventuel fremrykning af retserhvervelsestidspunktet.\nVi anbefaler på den baggrund, at eksisterende programmer drøftes med selskabets rådgivere med henblik på at få afklaret de forskellige konkrete muligheder.\nMulighed for at etablere nye aktielønsprogrammer\nIdet ligningslovens § 28 bevares, vil det også i fremtiden være muligt at tildele warrants/optioner til medarbejdere, uden at dette udløser beskatning. Det er dog vigtigt at være opmærksom på, at beskatning i henhold til ligningslovens § 28 finder sted, når disse instrumenter enten afstås (f.eks. sælges) eller udnyttes.\nHvis du har spørgsmål eller ønsker yderligere information om aktielønsprogrammer, er du velkommen til at kontakte partner, adjungeret professor Jakob Bundgaard (jbu@mwblaw.dk), advokat Henning Hedegaard Thomsen (hht@mwblaw.dk) eller advokatfuldmægtig Kim David Lexner (kdl@mwblaw.dk).


Børnefortællinger i coronaens tidsalder - Alt om psykologi\nNår verden forandres fra dag til anden, fordi en farlig virus strømmer ud over det hele, betyder det noget for børn. Selvfølgelig gør det det.\nHvad det betyder, viser sig umiddelbart at være enormt forskelligt: Det afhænger tilsyneladende af børnenes levede liv, kvaliteten af deres familiesituation, deres families vilkår, sikkerhed og reaktioner på hinanden og virussen. Det afhænger også af familiernes erfaringer med og tillid til myndighederne. Og det afhænger af børnenes erfaringer med tryghed, forudsigelighed, deres associationer på farlige sygdomme og meget, meget mere.\nSom i alle andre sammenhænge er kompleksiteten enorm. I denne artikel kan du læse forskellige beretninger set fra psykologens børneperspektiv. Hvordan har den aktuelle krise påvirket tre børn? Børnene er opdigtede, men det er deres historier ikke.\nMød Peter på 11 år\nIgennem hele Peters skolegang har der været en intens dialog mellem skole og hjem. Peter har svært ved at koncentrere sig, springer over, hvor gærdet er lavest og er generelt fagligt bagud, vurderer skolen. Hertil kommer, at han har travlt med, hvad der foregår hos de andre. Han blander sig i alt på uheldige måder og har en tendens til at blive flabet – til tider voldsom – over for både klassekammerater og lærere.\nEfter Peter begyndte i 4. klasse, er hans problemadfærd i skolen taget til. Derhjemme har de også mærket et øget konfliktniveau og stadigt flere raserianfald – tilsyneladende uden grund. Siden skolen lukkede, har Peter været hjemme sammen med sine forældre og to yngre søskende. Peters forældre har overvejende arbejdet hjemmefra og samtidig lavet en interimistisk hjemmeskole for deres to ældste børn, mens de har prøvet at underholde den yngste på fire år.\nPeters psykologforløb er sat på pause. Peters mor fortæller i telefonen, at det er meget længe siden, Peter har haft det så godt og været så rolig. De første par dage var lidt hårde. Især når det kom til skolearbejdet. Men nu rykker han virkelig fagligt, siger hun. Det er som om, familiens lille verden har fundet sin egen rytme, som alle familiemedlemmer er faldet ind i.\nMød Selma på 14 år\nSelma har igennem de seneste to år har været plaget af angst og tiltagende haft fravær fra skolen. De sidste seks måneder har hun kun været sporadisk i skole. Derhjemme bager og tegner hun. Hun har et par veninder, hun chatter med. Hun mærker ikke, at hun er bange eller føler sig forkert, når hun er derhjemme.\nSelma går i 7. klasse. Coronasituationen har ikke ændret det store ved Selmas situation – bortset fra, at hendes lillebror på 12 år nu også er hjemme hver dag. Der er ingen voksne hjemme ligesom til hverdag. Selma og hendes bror bor sammen med deres mor, men hun går på arbejde. For hun har et job, som bliver ekstra vigtigt, når en ny og ukendt virus hærger.\nSelmas mor fortæller, at familien er presset af coronakrisen. Børnene er meget alene. Deres bedsteforældre er i risikogruppen og kan ikke træde til, som de plejer. Særligt ikke, fordi Selmas mor risikerer smitte hver dag qua sit job.\nSelma har det, som hun plejer, vurderer hendes mor. Men hun har højst overraskende sagt, hun savner at komme i skole. Hun virker mere rastløs og handlekraftig, end hun plejer og kan blive irriteret på sin lillebror, når han spilder dagen væk, selvom hun tit gør det samme.\nMød Anders på 13 år\nAnders er i behandling, fordi hans forældre synes, han styrer det hele og reagerer kraftigt på alle krav derhjemme. I skolen går det fint. Anders’ forældre har flere gange forhørt sig hos hans lærere om, hvorvidt der er problemer med ham. Det er blevet afvist hver gang. Det undrer dem, at der kan være så stor forskel. Måske han tager sig sammen i skolen og afreagerer derhjemme?\nAnders har en storebror på 15 år, der i denne corona-tid mest er på sit værelse. Forældrene er hjemme. Hans far er altid hjemme – han mistede sit job forrige år, hvor han blev ramt af stress. Anders’ mor arbejder hjemmefra. Hun har travlt. Anders’ forældre har længe talt om, om de måske skal gå fra hinanden. De har ikke fortalt det til børnene.\nAnders’ far fortæller, at alt er et stort kaos hjemme hos dem. Hans stress- og depressionssymptomer forværres af det intense samvær med familien. Anders styrer og reagerer som aldrig før, og forældrene skændes. Men først når børnene sover, understreger han. De er uenige om, hvem der skal sørge for undervisningen af børnene. Anders’ far har skrevet flere vrede mails til både skole og undervisningsministerium over den byrde, de pålægger forældre.\nCorona har gjort verden lille - på godt og ondt\nNår den store verden lukkes ned, bliver verden lille. Meget lille. Det er en tilværelse, der, for langt de fleste af os, er meget anderledes end, hvad vi er vant til. Uanset om vi er voksne eller børn.\nNår vores nærmeste familie bliver den verden, hele vores liv udspiller sig i, bliver det vigtigt, hvilken familie vi har. Ifølge Danmark statistik er der i Danmark 781.290 børnefamilier. De er fordelt på 37 forskellige typer familier. At skulle være sammen med sin familie er altså – allerede på et faktuelt niveau – et vidt begreb: Familie er et koncept, der kan se meget forskelligt ud.\nDen hyppigst forekommende familietype i Danmark er par med fælles børn (56 %). Det er sådan en familie, Anders og Peter har. De bor med begge deres forældre og deres søskende. Men selv om de deler familietype, er der meget stor forskel på deres familier.\nAnders’ familie har de senere år været præget af vanskeligheder: Sygdom, ledighed og familiære problemer. Familien er vant til at være meget hver for sig. At være meget sammen bliver hurtigt konfliktfyldt.\nHjemme hos Peter er der anderledes ro på. Peters skolevanskeligheder har stresset Peter og hans familie. Men dem bliver de ikke mindet om nu. Det er ikke, fordi Peters familie altid er stabil. For eksempel var familien krisepræget, da Peter var lille. Der var han alvorligt syg, og både forældreskab og parforhold havde det svært i flere år.\nTryghed og stress i familier\nGenerelt ser familier forskellige ud på forskellige tidspunkter. Og vi bestemmer sjældent selv, hvornår der er op- og nedture. Derfor var familier også vidt forskellige steder, da Danmark lukkede ned i coronakrisen. Måske er jeres familie et sted, hvor kontakten mellem jer er god, der er overskud på kontoen, og børnene trives. Eller måske er jeres familie et sted, hvor kontakten er svingende og ustabil, usikkerheden stor og de problemer, der i forvejen banker på, alt rigelige.\nTryghed i familien og en god kontakt til hinanden er afgørende for, hvor stressende det er for os at være sammen. Det har også – sammen med andre faktorer – betydning for den ro eller uro, vi møder coronakrisen med.\nFamiliers stressniveau påvirkes af de konkrete konsekvenser, familierne mærker som følge af krisen. Begge Peters forældre er offentligt ansatte. Det betyder, at deres økonomiske vilkår fortsætter uændret. Hjemme hos Anders er hans far på sygedagpenge og hans mor ansat i en privat virksomhed, der har varslet en reduktion af medarbejderstaben som følge af krisen. Selmas mor ved, hun kan beholde sit arbejde og dermed fortsat sikre sin familie økonomisk. Men hver dag må hun overlade sine børn til sig selv – og Selma til sin angst – og hver dag udsætter hun sig for smittefare. Det er også utrygt og stressende.\n15 % af alle familier i Danmark består af en enlig mor med børn og 11 % af en enlig far med børn. Der er altså mange, der står i en situation, der potentielt ligner Selmas families. Sådanne familier kan også have gode og dårlige perioder. Og sådanne familier er lige så lidt herre over, hvilken tilstand deres familie var i, da coronaen landede.\nAfhængigt af vores aktuelle familiære situation kan den lille verden, coronaen har givet os, være en gave eller en situation, der aktiverer vores overlevelsesberedskab. En situation, vi nyder eller noget, vi kun med nød og næppe formår at kæmpe os igennem. En situation, der gør os tryg eller mere utryg. En situation, der øger eller sænker stressniveauet.\nForskellene er store fra familie til familie. Dog er familier i Danmark overordnet præget af en vis grad af tillid til, at det samfund, vi er del af, gør sit bedste for at beskytte os i denne situation. Det gør os mindre forskellige end familier i andre lande. Når børn reagerer forskelligt, når deres symptomer reduceres eller øges, handler det om deres familier. Det handler også om deres skoleliv og om det samfund, de bor i. Og det handler om de historier og erfaringer, børn har med sig.\nVores historier præger vores reaktion\nPeter er en dreng, der er let at stresse. Sådan er det ofte for børn, der har oplevet alvorlig sygdom tidligt i livet. Han har et medicinsk traume med sig. Det hedder det, når ens krop har prøvet at skulle kæmpe for at overleve. Det viser sig oftest som en lav stresstærskel.\nDa Peter i august startede i 4. klasse, fik han et nyt lærerteam. Tre måneder inden sommerferien var hans årgang blevet splittet op i nye klasser. Så mange store omstillinger og relationsbrud på så kort tid er vanskeligt at håndtere for langt de fleste børn. Men for børn som Peter er det en næsten ubærlig situation. Også selv om det er almindeligt forekommende forandringer i det danske skolesystem.\nDet giver mening, at Peters problemadfærd er taget til i denne periode. For at hjælpe Peter har skolen sat særlige indsatser i gang. Det har stresset ham yderligere. Coronakrisen kom Peter til undsætning. Den har givet ham et frikvarter fra et bøvlet skoleliv – og alle de vedligeholdende dynamikker og mønstre. I skolen er Peter, ligesom mange andre børn, tit forkert. Kun forkerte børn tildeles særlige indsatser, ved Peter. Hjemme er det nemmere at føle sig rigtig.\nSelma havde selv valgt sin skole fra, inden coronaen ramte landet. Hun havde af andre grunde allerede gjort sin verden lille. Som en konsekvens heraf, havde hun affundet sig med, at der nok var noget galt med hende, siden hun ikke kunne finde ud af at gå i skole.\nFor hende betyder coronakrisen, at det, der plejer at være forkert og unormalt, nu er det helt rigtige at gøre – nemlig at blive hjemme. Hendes håndteringsstrategi – at gøre verden lille og isolere sig fra social kontakt – er pludselig blevet det, regeringen anbefaler. Fra helt forkert til helt rigtig. Det er en lettelse. Og det giver hende mulighed for at se sig selv i et andet lys.\nMåske er det alligevel ikke så galt fat med hende? Måske giver det hende mulighed for at komme igen? Måske kan hun, i kølvandet på denne krise, give skolen en ny chance uden, at det bliver alt for flovt og mærkeligt? Uden at skulle svare på alle mulige spørgsmål fra de andre? Nu har alle klassekammeraterne jo også været væk en periode og skal starte op igen. Det bliver ligefrem normalt at komme igen.\nSelvom Peter og Selma er to forskellige børn, er de fælles om at reagere på et skoleliv med normer og præstationskrav, der opleves vanskelige. Det kan være, at Selma og Peters reaktioner på coronakrisen skal lære os, at vi med fordel kan skrue ned for de forventninger, vi stiller til børn i skolerne, hvis vi gerne vil se det bedste af dem?\nDet kan også være, vi skal lære at være mere opmærksomme på, hvor mange relationelle og kontekstuelle brud et helt almindeligt børneliv byder på? For det er faktisk både sundt og godt at reagere på sådanne brud.\nFor Anders er skolen normalt et helle. Han elsker at gå i skole, passer ind og føler sig almindelig og rigtig. Han har masser af venner og spiller fodbold i alle frikvarterer. Han har travlt, og det kan han godt lide, for så tænker han ikke på noget dumt.\nDerhjemme er det sværere at undgå dumme tanker. Han bliver for eksempel tit bange for, at hans forældre skal skilles, og han kan tit mærke, at han kommer til at gøre noget, som gør hans far ked af det eller sur. I hvert fald når hans far har dårlige dage. Anders kan ikke finde ud af, hvornår det er en god eller dårlig dag for hans far. Men han tror nok, det har noget at gøre med, om han opfører sig på en god måde. Derfor gør han sig umage for at gøre det rigtige. Så er der bare nogle gange, hvor han ikke kan gøre sig umage mere. Eller kommer til at lave en fejl. Ingen skole, ingen fodbold, ingen venner, ingen heller. Det er, hvad coronakrisen er lig med for Anders.\nBørns erfaringer med uforudsigelighed\nCoronavirussen er kendetegnet ved at være uforudsigelig. Vi ved ikke hvem, hvordan og hvornår, den rammer. Men vi ved, den potentielt er farlig. Hvis vi gør det forkerte, risikerer vi måske at dø eller at smitte nogen, som dør.\nMange børn lever som Anders liv, der er præget af uforudsigelighed. I familier kan uforudsigelighed knytte sig til sygdom, konfliktfyldt forældresamarbejde, misbrug. I skoler kan det i barnets perspektiv knytte sig til megen skæld ud og erfaringer med eksklusion: ”Det er bedre for dig at få en anden skole”, eller ”du kan ikke være her, når du er sådan”.\nOfte har børn, der lever med uforudsigelighed, oplevet selv at være dem, der kom til at gøre det forkerte – og dermed blev skyld i eller i hvert fald ansvarlig for de konsekvenser, der fulgte. Det er naturligvis en stor belastning for børn at føle det sådan. Så det er værd at være særlig opmærksom på betydningen af uforudsigelighed hos dine børn. Reaktioner på uforudsigelighed ses ofte som styrende, kontrollerende og diskuterende adfærd og som stærke reaktioner, børnene ikke selv kan forklare hvorfor kom.\nNår børn reparerer\nMange mennesker, store som små, kan synes, det er mere stressende at være hjemme end ude. De synes, det er mere stressende at være sammen med sin familie end at være alene eller sammen med andre. I hvert fald i perioder. Det er helt normalt. Når familielivet i kortere eller længere perioder er vanskeligt, gælder det i særlig grad.\nNår børn som nu ikke har mulighed for at holde pauser fra familien, vil de ofte prøve at få det bedste ud af situationen. De vil prøve at bidrage til, at alting bliver godt igen. Det gør de på forskellige måder. Ved som Anders’ storebror at trække sig væk, forsøge at tilpasse sig, skabe konflikt og derved aflede andre konflikter eller prøve at tage styring.\nBørn i vanskelige situationer kommer til at opfatte sig selv som hovedpersoner. Det er godt, fordi de på den måde tildeler sig selv handlekompetence. Det er skidt, fordi det giver dem et meget stort ansvar og – i hvert fald når det kommer til at løse komplicerede familiedynamikker – en uløselig opgave. At tage ansvar for en uløselig opgave er dømt til at mislykkes. Og når børn mislykkes, føler de sig forkerte og skyldige. Disse følelser reagerer de på ofte både tydeligt og voldsomt. Det kan være med vrede, angst eller afmagt.\nCorona-spejlet på børnelivet\nUagtet hvordan vores børn reagerer, kan vi lære af disse reaktioner. Dels kan vi lære noget om, hvad der får betydning for børns reaktioner i familier og hvordan. Og vi kan lære noget om vores familier – set med børnenes øjne.\nDels kan børnenes reaktioner bruges som et spejl på skolelivet og dets betydning – på godt og ondt. Vigtigst af alt skylder vi dem at huske, at uanset hvordan de reagerer nu og i kølvandet på krisen, er det sundt, godt og helt naturligt at reagere. Også selv om det indimellem bliver kaotisk, grimt og rodet. Og vi skylder dem, så vidt det overhovedet er os muligt, at møde dem med kontakt og kærlighed hele vejen.\nPeter, Selma og Anders findes ikke i virkeligheden. Men deres historier og grunde til at besøge en psykolog findes. De forskellige måder deres tilstand, handlinger og reaktioner påvirkes af den aktuelle situation findes også.\nBørn og og deres familier (2018). Danmarks statistik\nLevine & Kline (2012): Traumer set med barnets øjne. Heling af traumer hos børn og unge. Dansk Psykologisk Forlag


Kom på din drømmerejse med fokus på dig og dine behov - Ferieudstyr.dk\nBy StefanUpdated: 1. august 2021\nNår man skal ud at rejse, og kigger rundt omkring på internettet for at finde den rejse man godt kunne tænke sig at komme på, så kan det nogle gange være svært at finde den rejse, som passer perfekt til én, blandt de mange rejsepakker man kan finde hos diverse rejseselskaber.\nHer kunne det være fedt, hvis man i stedet kunne få en rejse, der er tilpasset bedre til ens specifikke behov, uanset om det er badeferie, familieferie eller noget helt tredje.\nHeldigvis er der flere rejseselskaber, som efterhånden har fundet ud af, at deres kunder ikke vil have en ”oplevelse for enhver”, men i stedet vil have en ”oplevelse specielt for dem”.\nFå skræddersyet din drømmerejse\nNetop det at kunne få en ”oplevelse for en selv”, frem for en oplevelse der er den samme for alle der, som bestiller en rejsepakke, er noget man kan få hos nogle rejseselskaber. Flere og flere er begyndt at tilbyde skræddersyede rejser, hvor man selv kan bestemme planen og programmet fra start til slut.\nOftest vil man snakke sammen frem og tilbage over en periode, indtil rejseselskabet har fået al den viden om ens drømmerejse som de behøver, hvorefter de vil strikke et tilbud sammen for ens egen drømmerejse.\nSå kan man vælge om det er det man vil, eller om der skal justeres en smule hist og her.\nDet fede ved denne slags tilbud er, at man selv får lov til at designe sin rejse med de destinationer og de behov man måtte have.\nDine eller jeres behov er de vigtigste\nNår det kommer til rejser, så er det også vigtigt, at man vælger at prioritere sine behov. Nogle gange kan det koste ekstra, men har man f.eks. et lille barn, så har man bare nogle andre behov end hvis man ”bare” er afsted som et kærestepar.\nAt kunne få disse behov opfyldt, kan ofte være forskellen på om man virkelig synes man have en god eller en perfekt ferie. Derfor skal man holde fast i sine behov og krav. Det vil man blive glad for i sidste ende.\nDesuden vil et godt rejseselskab også forstå de behov man har, og gøre alt, hvad de kan for at man kan få disse behov opfyldt. Det handler nemlig om kundens tilfredshed og opfattelse af at have en perfekt ferie.


Stor politiaktion i Gullestrup: Mistanke om planlægning af terrorangreb | TV MIDTVEST\nPolitiet er lige nu i gang med en større aktion i hele landet. De foretager ransagninger og anholdelser flere steder.\nPolitiet har ransaget ejendommen her ved Lyngens Kvarter i Gullestrup. Foto: Henrik Drivsholm, TV MIDTVEST\n11. dec 2019, kl. 15:09 Bemærk: Artiklen er mere end 30 dage gammel\nPolitiet har ransaget en lejlighed ved Lyngens Kvarter i Gullestrup, her har politiet taget flere ting med fra, ligesom de også har taget to flyttekasser med fra et kælderrum, det fortæller flere kilder i området.\nDer har i løbet af dagen været 10-15 betjente i Gullestrup, en blanding af betjente fra Københavns og Midt- og Vestjyllands Politi.\nDet er en del en større koordineret politiaktion flere steder i landet. Som Københavns Politi står bag, det oplyser politiet på Twitter.\n- Jeg kan bekræfter, at Midt- og Vestjyllands Politi deltager i aktionen, fortæller presseafdelingen ved Københavns Politi.\nDer foretages både ransagninger og anholdelser i forbindelse med den store politiaktion.\nÅrsagen er en mistanke om 'forberedelse af et terrorangreb med et militant, islamistisk motiv', skriver Københavns Politi i en pressemeddelelse.\nFlere politikredse deltager i aktionen. Midt- og Vestjyllands Politi, Nordjyllands Politi, Fyns Politi og Vestegnens Politi har retweetet Københavns Politis tweet.\nDR Nyheder erfarer, at PET - Politiets Efterretningstjeneste - har en rolle i aktionen.\nEt af de steder, hvor politiet et mødt talstærkt op, er i Gullestrup ved Herning. Herfra fortæller TV MIDTVESTs reporter, at flere mænd er blevet stoppet af politiet. Mændene er hovedsageligt af anden etnisk herkomst end dansk.\nKøbenhavns Politi afholder pressemøde klokken 17.00, hvor der kommer yderligere oplysninger.\nChefpolitiinspektør i Københavns Politi, Jørgen Bergen Skov, og chefpolitiinspektør og operativ chef i PET, Flemming Drejer, deltager i mødet.


Undervisningsmateriale skal hjælpe lokalsamfund med at indfri FNs Verdensmål - SED\nHjem » Nyheder » Nyt » Tidligere nyheder » Undervisningsmateriale skal hjælpe lokalsamfund med at indfri FNs Verdensmål\nUndervisningsmateriale skal hjælpe lokalsamfund med at indfri FNs Verdensmål\nGaia Education og UNESCO har lanceret ‘SDG Community Implementation Flashcards’ og undervisningsforløbet ‘SDG Training of Multipliers’ i en indsats for at indfri FNs Verdensmål.\nGaia Education er en af de initiativerne den dansk canadiske forretningsmand Ross Jackson har etableret for at understøtte en bæredygtig udvikling.\nGaia Education har siden 2005 tilbudt forskellige undervisningsforløb og undervisningsmaterialer om bæredygtig udvikling.\nSidste skud på stammen er ”SDG Community Implementation Flash Cards” og undervisningsforløbet ”Achieving the Global Goals — One Community at a Time”\n“SDG Community Implementation Flash Cards” indeholder mere end 200 spørgsmål struktureret i de fire dimensioner af bæredygtighed, som Gaia Education arbejder med (social, økologisk, økonomisk og verdenssyn).\nKortene kan anvendes i forskellige workshops, hvor deltagerne udforsker de fire dimensioner for hvert af de 17 Verdensmål i mindre gruppesamtaler, som gør det muligt for dem, i et samarbejde at finde løsninger og handlinger der er rettet mod at indfri Verdensmålene på en måde, der er relevant for dem og deres lokalsamfund. På den måde tilbyder kortene en mulighed for effektivt at skabe lokalt ejerskab overfor Verdensmålene og derfor også lokal deltagelse i at indfri Verdensmålene.\nDer er 61 kort i hvert sæt: 3 kort med forskellige spørgsmål til hver af de 17 Verdensmål (51 kort i alt), 2 kort der muliggør samtaler om historien om FN’s arbejde for bæredygtighed, 1 om Gaia Education, 3 om baggrunden for Verdensmålene, 1, der viser alle 17 SDG’er i deres helhed, 1, der specifikt omhandler behovet for systemisk integration af Verdensmålene, 1 på UNESCO’s køreplan for ESD (Education for Sustainable Development) og 1, der beskriver en halv og hel dags workshopoversigt i forhold til, hvordan man kan bruge kortene med forskellige grupper af interessenter.\n“Achieving the Global Goals — One Community at a Time” er et forløb, der er designet til at undervise spredningsagenter (multipliers) ved at oplære dem i at facilitere lokale dialoger om hvordan man kan implementere Verdensmålene og deres 169 delmål på lokalt og regionalt plan på en måde, der er omhyggeligt tilpasset det enkelte steds bio-kulturelle egenart.\nUndervisningsformen i smågrupper og baseret på spørgsmål engagerer lokalsamfund i en proces, som kan være med til at vende hele opfattelsen af Verdensmålenene, som noget der er bestemt ovenfra, til faktisk at blive meningsfulde projekter, der er lokalt relevante og som kan implementeres af lokalsamfundene selv.\nFNs Verdensmål er resultatet af den største konsultationsproces, der nogensinde blev afholdt i FNs historie. Mere end en million mennesker og en “ekspertgruppe” på over 3000 deltagere fra over hundrede lande og seks kontinenter har bidraget med at skabe de 17 Verdensmål på vegne af hele menneskeheden. Det giver de Verdensmålene stor legitimitet.\nLæs mere om FNs 17 Verdensmål på: www.verdensmaalene.dk\n“SDG Community Implementation Flash Cards” kan købes her\nKilde: Medium og Gaia Education\nFN´s verdensmålGaia EducationRoss JacksonSDG Community Implementation Flash Cardsundervisningsmateriale\nprevious post: Studerende fra Litauen søger jobs i det socialøkonomiske felt\nnext post: Opening up to an ERA of Social Innovation


Jobsamtaler og personlighedstests fungerer ikke – Københavns Universitet\nJobsamtaler og personl...\nJobsamtaler og personlighedstests fungerer ikke\nCV, ansøgning, jobsamtale og måske en personlighedstest, så vil de fleste virksomheder føle sig dækket ind, når de skal udvælge deres nye medarbejder. Desværre er virkeligheden anderledes. Ifølge et nyt ph.d.-projekt fra Institut for Psykologi, er det meget begrænset, hvad man får ud af de metoder, der skal hjælpe til at rekruttere bedst muligt.\n- Jobintervieweren tror, at han eller hun får et validt og nogenlunde korrekt indtryk af kandidatens personlighed, og om vedkommende matcher jobbet. Men at sige noget korrekt om dette baseret på en jobsamtale er nærmest umuligt, siger ph.d. Lars Lundmann.\nForkert syn på personlighed\nIfølge Lars Lundmann ligger problemet i, at jobsamtalen som koncept forudsætter en antagelse om, at personligheden er stabil.\n- Jobintervieweren regner med, at hvis du fremstår som proaktiv til jobsamtalen, jamen, så vil du også være det i jobbet. Men jobsamtalen er en helt andet kontekst. Det er derfor umuligt at generalisere den situation over på det pågældende job, siger Lars Lundmann.\nI alle de jobsamtaler, som Lars Lundmann har undersøgt, beskrev jobinterviewerne ansøgerne som personer med faste og stabile personlighedstræk, hvor ændringer nærmest virkede umulige. Kun meget få tog konteksten med i deres vurderinger.\n- Jobsamtalen tester om man er god til at tale om sig selv, og det er der meget få job, der handler om. Den måde personen er på til samtalen, siger meget lidt om, hvordan han vil være i fremtiden. Det, der har størst betydning for hans fremtidige arbejde er, hvordan kollegaer og virksomheden tager imod ham, siger Lars Lundmann.\nJobsamtaler handler mest om personlig tiltrækning\nIgennem sin forskning fandt Lars Lundmann, at den vigtigste faktor for ansættelse var tiltrækning. I 43 procent af ansættelserne vægtede personlig tiltrækning tungest, og i kun 20 procent var det jobmæssige kompetencer, der var væsentligst.\n- Det er ikke nødvendigvis seksuel tiltrækning, men om man personligt godt kan lide personen. Det virker især godt, hvis man minder om jobintervieweren, eller har fælles interesser, siger Lars Lundmann.\nLars Lundmann har observeret 49 jobsamtaler og har derefter interviewet jobinterviewerne. Han fandt, at jobinterviewerne meget ofte bygger deres valg på deres mavefornemmelse, og stoler på den.\n- De regner med, at de får flere nuancer med af personen gennem en jobsamtale. Deri ligger også, at de regner med, at de har en god evne til at fornemme, hvordan andre personer er, men det har de ikke. Når flere personer deltog i samtalen, så havde de ofte vidt forskellige fornemmelser bagefter. Mennesker er dårlige til at vurdere sig selv og andre særlig præcist, siger Lars Lundmann.\nDet betyder, at det ligeså meget handler om, hvem der interviewer til jobsamtalen, og det er ifølge Lars Lundmann et problem, for det er sjældent dem, der sidder med til samtalen, der skal arbejde tættest sammen med den nye medarbejder.\nPersonlighedstests virker ikke\nI sin forskning undersøgte Lars Lundmann desuden personlighedstests blandt andet for at se om de kunne fungere som et alternativ for jobsamtalerne. Men her viste det sig, at folk, som svarer præcis det samme i en test, ofte har vidt forskellige bevæggrunde til det dette.\n- Resultatet siger ingenting. Der er så store forskelle i, hvordan folk tolker spørgsmålene, så vi aner ikke, hvad testen siger, udover, at den fortæller os, hvor de har sat krydset, siger Lars Lundmann.\nNår det alligevel kan lykkes for de fleste virksomheder at finde gode folk gennem jobsamtaler og personlighedstests, så handler det ifølge Lars Lundmann om, at mennesker generelt er gode til at tilpasse sig. Metoderne gør ikke den store forskel.\n- Folk reflekterer ikke over, hvorfor de bruger jobsamtaler, det er en meget stærk tradition, og de fleste ved ikke, hvad alternativerne er, siger Lars Lundmann.\nHvis man vil teste folks evner, er det bedre at lade dem løse konkrete opgaver og cases, lade dem arbejde sammen med kommende kolleger, og så høre deres mening. Men vigtigst er det for Lars Lundmann, at man ændrer synet på, at man kan ansætte en fuldendt medarbejder.\n- Jobsamtalen bør kun være et indledende skridt til at skabe den rigtige medarbejder. Jobsamtalen bør fokusere på at vælge de forkerte fra, fremfor at vælge de rigtige til. Dem, der skal vælges fra er dem, som ikke kan tilpasse sig. Det afgørende for en succesfuld medarbejder er at have et fornuftigt system til at indføre vedkommende på arbejdspladsen. Vi skal væk fra tanken om at finde de rigtige ansøgere, og i stedet tænke, at vi skal skabe dem, siger Lars Lundmann.\nPh.d. Lars Lundmann\nTlf. 30 29 61 95\nIndvandring skaber bedre job til lavtlønnede i det private\nMobil: 30 29 61 95\nFor 73% af jobinterviewerne vægtede jobsamtalen tungere end CV’et\n88% af jobinterviewerne antog, at ansøgeren ville være i jobbet, som vedkommende var i jobsamtalen.\nPersonlighedstests er mest brugt i private virksomheder\n70% af store virksomheder og 40% af små virksomheder bruger personlighedstests til ansættelse\nPh.d.-afhandling af Lars Lundmann\nLars Lundmann forsvarede sin ph.d.-afhandling: ’Basic assumptions when assessing people - Studies of job interviews and personality testing’d. 20. Februar 2015 på Institut for Psykologi, Københavns Universitet.\nLars Lundmann har observeret 49 jobsamtaler og efterfølgende interviewet jobinterviewerne om deres bevæggrunde til at vælge og fravælge ansøgerne. Jobsamtalerne har fundet sted i både store og små, private og offentlige virksomheder såvel som rekrutteringsfirmaer.


Årsplan for fag: Natur & Teknik 6.a 2015/ PDF\nDownload "Årsplan for fag: Natur & Teknik 6.a 2015/2016"\n1 Årsplan for fag: Natur & Teknik 6.a 2015/2016 Antal lektioner kompetencemål Færdigheds og vidensområder Beskrive og Planlægge, Uge sammenligne nogle og evaluere enkle smådyrs tilpasninger til rindende eksperimenter i vand, bl.a. hvordan de forskellige biotoper og i ånder og holder sig fast. laboratoriet Forløb/stofområder Evt. produkt Evaluering Ferskvand Eleverne skal repetere centrale begreber, der knytter sig til læringsmålene for undervisningsforløbet. Redegøre for begreber som hudånding, fysisk gælle, ånderør, gæller, trachesystem og spirakler. Planlægge og en enkel undersøgelse af dyrelivet i ferskvand. Give eksempler på, hvordan et vandløb kan plejes eller genoprettes. Anvende enkelt udstyr til eksperimenter i naturen og i laboratoriet, herunder mikroskop, stereolup samt udstyr til analyse af fysiske og kemiske forhold Forklare om biologisk viden og indsigt erhvervet gennem forskellige former for vidensøgning, herunder egne undersøgelser\n2 Uge Beskrive forskelle og ligheder ved vandløb i nærområdet og et vandløb et andet sted i verden. Formulere spørgsmål, fremsætte hypoteser og lave modeller som grundlag for undersøgelser Vandløb Den indsamlede viden formes til et elevvalgt produkt. Bruge fagbegreber, der knytter sig til henholdsvis mindre og større vandløb. Vurdere, hvordan de skaffer sig viden om et sted, der ikke ligger i umiddelbar nærhed af deres eget område. lukkede opgaver forskellige medier. Uge Beskrive, hvilke forhold der er grundlæggende for, at en plante kan gro Beskrive, den betydning planter og dyr har for hinandens eksistens Vise via simple forsøg, hvordan planter kan lave fotosyntese uanset, hvilket økosystem de er en del af Kunne forklare hovedtræk af dyrs og planters samspil ved fotosyntese og ånding med vægt på udveksling af kuldioxid og oxygen. Beskrive og give eksempler på forhold, der har betydning for dyr og planters tilpasning til forskellige livsbetingelser, herunder vand, lys, næring, næringssalte Fotosyntese Forløbet evalueres ved at lave fælles forståelse med følgende spørgsmål: 1. Hvad kan forhindre fotosyntesen i at finde sted? 2. Hvilke problemer ville dyrene få uden planterne? 3. Hvilke problemer ville planterne få uden dyrene?\n3 og temperatur. forskellige medier lukkede opgaver. Uge 50 6 Forstå og anvende fagbegrebet biodiversitet. Undersøge biodiversiteten i et område. Gennem observation og undersøgelser at tilegne sig viden om lokalområdet og videreformidle den observerede viden. Anvende begrebet bæredygtighed og give eksempler på bæredygtig udvikling. lukkede opgaver forskellige medier. Skolens natur I klassen tales afsluttende om: Hvor på skolen biodiversiteten er størst. Hvad man kan gøre for at øge biodiversiteten på skolens område. Hvad vi får ud af en øget biodiversitet på skolens område.\n4 Uge 8 20 Forstå, hvordan udvalgte opfindelser fungerer, og hvordan man bruger eller brugte dem. Eleven kan placere historiske perioder i absolut kronologisk sammenhæng Opfindelser En tidslinje med de opfindelser, de har mødt i forløbet. Forstå opfindelser som en fundamental faktor for menneskets og samfundets udvikling. Fortælle andre om udvalgte opfindelser og deres historiske baggrund. sætte opfindelser i sammenhæng med en særlig tidsperiode eller historiske begivenheder. Redegøre for, hvilken betydning forskellige opfindelser havde for den samtid, de opstod i, samt hvilken betydning de har i dag. historiske perioders tidsmæssige placering Eleven kan identificere brud og kontinuitet i historien væsentlige træk ved historiske perioder Eleven kan inddele historien efter principper for overblik Eleven kan begrunde principper for inddeling af historien principper for inddeling af historien Eleven kan redegøre for samspil mellem aspekter fra dansk og omverdens historie samspil mellem aspekter fra dansk og omverdens historie\n5 Eleven kan redegøre for konsekvenser af samspil mellem dansk historie og omverden Joh konsekvenser af samspil mellem dansk historie og omverden


Hvordan til at bruge Bare Escentuals All Over ansigt farver / Guyunusa.com\nBare Escentuals stadig fører pack i at yde den mest enestående og største udvalg af mineral makeup valg. Uanset om du blot ønsker at bruge mineral foundation eller søge en fuld linje af kosmetik, opfylder Bare Escentuals krav. En af de mest populære og hurtigst voksende linjer i virksomheden er deres hele ansigtet farver.\n• Træffe afgørelse om look ønskes. Afhængig af om kunden ønsker en sol-kysset bronzed look, den smukke glød, som man får under stearinlysets skær, en baby soft ungdommelige udseende eller noget andet, "være" kan sandsynligvis passer regningen.\n• Vælge Over hele ansigtet farver, leverer en solbeskinnede look. "En lille sol" har bare den mindste antydning af glød fra solen; "Varme" leverer et medium-tonet solbeskinnede virkning; "Faux Tan" leverer det Bruneret gudinde look.\n• Vælge en sundt udseende glød. "Nøgne Radiance" leverer sundt udseende hud ofte tager lige efter en god træning, mens "Fejlfri Radiance" leverer en all-over, poleret, sundt udseende teint.\n• Beslutter at søge tilfreds med "Glee." Denne mikroniserede pulver efterligner antydning af blush tone at huden tendens til taget på hvornår man er ekstraordinært glade.\n• Vende tilbage tid. "Sand" opnår at uskyldige skolepige look, der naturligt bjælker ungdommelige udstråling indefra. "Rose Radiance" efterligner rosenrød teint af et lille barn. "Klart Radiance" går endda et skridt videre til at efterligne den ungdommelige uskyld af en nyfødt babe, levering af huden, der ligner det blev kysset af en engel.\n• Vågn op huden med en teint booster. "Svend" lysner huden til at give det en "lige-skrubbes" naturlig glød. "Varm udstråling" lysner huden lidt til at give det denne smukke kys i stearinlysets skær. "Ren Radiance" fuldender blot hvad moder natur allerede begavet. "Tropisk Radiance" kombinerer den ungdommelige udseende med bare et absolut antydning af en tropisk glød.\n• Anvende "Soft Focus" alene eller oven på en anden makeup eller farve for at opnå look af perfektion, som filmstjerner er så berømt for.\n• Forbereder huden før du anvender nogen Bare Escentuals produkt. Rens og anvende enhver regelmæssig hudpleje regime af valg. Lad det tørre grundigt. Beslutte, om til om ansigtet farve alene eller over makeup. Hvis iført det over makeup, udfylde denne ansøgning før man går videre til næste trin.\n• Swirl en mellemstore pulver pensel ind Over hele ansigtet farve valg. Sørg for at få produktet jævnt fordelt dybt inde i penslen. Næste, tryk på off overskydende pulver. Endelig, feje den valgte farve i kinderne, omkring omkredsen af ansigtet og ned broen på næsen.\nAlle Over ansigtet farver kan også bruges som øjenskygger. Tør, de giver bare en antydning af farve, og mens vådt de tilføje intensitet.\nAnsigt farver kan også bruges som læbe produkt. Bare dyppe en læbepomade i den valgte farve og anvende det direkte til læberne.\nBare Escentuals produkter er fri for kemikalier, tilsætningsstoffer og konserveringsmidler. De også indeholder ingen duftstoffer, der kan forværre følsom hud.\nBare Escentuals er allergivenlige og kosmetolog-testet.\nBare Escentuals gør ikke engagere i dyreforsøg.\nHvordan til at tilpasse Converse Star alle sko\nHvordan til at bruge et reb Fingerbøl klemme\nHvordan til Freeze citron barer\nHvordan til at køre op og Over en mur\nHvordan til at bruge rosmarin i madlavning\nHvordan til at bruge en Blender til Hollandaise Sauce\nPremier hoteller i Milano, Italien\nFødevarer & Vegtables lavt kalium\nMuskel opsving efter langture\nFiskeri Basics: Hvordan at sætte en krog på linjen\nHvordan til at stryge på Awana Patches\nRabat hoteller i Fredericton, New Brunswick\nRådgivning om diamant klarhed\nSådan Wrap et tørklæde omkring dit hoved som en Ninja\nHvordan man gør en Ollie på en Tech Deck Skateboard


Covid-19 restriktioner: Udmelding fra Vesthimmerland Kommune\nBorgmester Per Bach Laursen (V).\nVESTHIMMERLAND: Borgmester Per Bach Laursen har bekræftet følgende om yderligere restriktioner i bl.a. Vesthimmerlands Kommune.\nAlle borgere skal så vidt muligt undgår at krydse kommunegrænsen. Man må gerne pendle til og fra arbejde.\nGrundskoler/Folkeskoler og daginstitutioner forbliver åbne.\nUndervisning for voksne lukkes ned undtaget nødundervisning - dvs. f.eks. fjernundervisning.\nAlle barer, cafeer og værtshuse lukkes. Salg af take-away mad er fortsat tilladt.\nOm skoler siger Per Bach Laursen.\n- Hvis man skulle gøre noget, skulle det være for de ældre årgange. Der kan være udfordringer med plads og personale, og så ved vi, at corona ikke er så slemt for børn som for voksne, siger Per Bach Laursen.\nHan er ikke sikker på, om ungdomsuddannelser som gymnasie, HF og erhvervsuddannelser lukkes ned.\n- Det blev ikke nævnt på mødet, men jeg forventer, det kommer i løbet af dagen, siger Per Bach Laursen.\nSundhedsministeren forventes at holde pressemøde i løbet af eftermiddagen. Kl. 11:24 kunne Sundhedsministeriets presseafdeling endnu ikke oplyse nærmere om tidspunkt.\nAng. ungdomsuddannelserne håber lederne på både Vesthimmerlands Gymnasium og HF (VHG) og Himmerlands Erhvervs- og Gymnasieuddannelser (HEG) at få lov at forblive åbne for elever. Men begge er klar til fjernundervisning, hvis det bliver nødvendigt.\n- Vi er klar og véd, hvad vi skal gøre, hvis vi skal have hjemmeundervisning igen. Alle er klar på at hjælpe hinanden og finde en løsning, siger rektor Jette Rygaard fra VHG.\n- Vi kører videre for nu og har givet alle elever en opfordring til virkelig at huske at spritte af og holde afstand, hvor de kan. Hvis vi skal have hjemmeundervisning igen, håber vi, lærerne kan være i klasselokalet. Det er nemmere at undervise i praktiske fag, hvis man f.eks. kan vise hvordan en motor er bygget op og ikke kun fortælle teorien. Vi håber på lidt dialog angående undervisningen, for det var der ikke meget af sidste gang, siger direktør Ulf Givskov Bender fra HEG.\nSidst men ikke mindst. En læser spurgte om man stadig må flytte, hvis man står overfor det. Til det var svaret fra Per Bach Laursen:\n- Ja, det må man, stavnsbåndet er ophævet.


Christiansfeld Bibliotek | Koldingbibliotekerne\nChristiansfeld Bibliotek er det lille bibliotek med den store service, her er kommunens borgere såvel som turister velkomne. Her findes der ny inspiration og et væld af kulturelle oplevelser for både børn og voksne.\nVi tilbyder alt lige fra bøger, tidsskrifter, elektroniske medier og musik til retshjælp, borgerservice, internet og informations databaser. Vi har også en special samling af litteratur om Brødremenigheden og Christiansfeld by. De materialer vi ikke selv har skaffer vi hurtigt og nemt.\nBemærk: Du kan først forvente at kunne afhente de reserveringer, som du har fået besked om er klar til dig på biblioteket, efter kl. 13 på den dag, hvor du modtager beskeden.\nÅbent bibliotek i Christiansfeld\nChristiansfeld Bibliotek er et Åbent bibliotek. Det betyder, at der er åbent for selvbetjening alle ugens dage (dog med undtagelse af helligdage). Man skanner sig ind med sit sygesikringskort eller sundhedskort-appen.\nDesuden er der åbent med betjening af en bibliotekar to gange om ugen.


Differentialligninger (Matematik A) – Webmatematik\nMatematik A /\nI dette afsnit lærer vi om både de partikulære og de fuldstændige løsninger på en differentialligning.\nSe mere om metoden til at bestemme om en funktion løser differentialligningen, også kaldet "at gøre prøve".\nVi finder den fuldstændige løsning til ligninger af typen y′=ky og giver et eksempel på en partikulær løsning.\nVi finder den fuldstændige løsning til ligninger af typen y′=b-ay og giver et eksempel på en partikulær løsning og viser løsningerne til funktionen grafisk. Herefter gennemgår vi denne funktions tætte sammenhæng til Newtons afkølingslov.\nVi gennemgår logistisk vækst, som er kendetegnet ved, at der er tale om en begrænset vækst, samt den differentialligning, som udtrykker logistisk vækst og en beslægtet funktion, som tillader os at aflæse det som kaldes ”steady state”.\nSe nærmere på inhomogene lineære førsteordens differentialligninger og på ligningens løsning, som vi finder frem til ved at bruge en række af de regneregler og metoder vi tidligere har lært. Se desuden nogle specialtilfælde af inhomogene lineære førsteordens differentialligninger.\nVi gennemgår eksempler på metoden og forklarer, hvorfor formlen ser ud som den gør.\nDIFFERENTIALLIGNINGER – Hvad er differentialligninger?


→ Andesovs • Hurtig levering\nEn masse outlets på nettet giver i øjeblikket en lang række forskellige fragtformer. En der er meget populær er lige nu at få leveret til en pakkeshop, som gør det muligt at hente de nyindkøbte produkter når det passer dig. Den er nemlig ret så problemfri, samt typisk ydermere den mest letkøbte leveringsmulighed ved køb af Andesovs.\nDu bør endvidere forsøge at få pakken sendt til din adresse eller til adressen hvor du arbejder. Løsningen er gerne en tak mere pebret, men på den anden side usædvanlig gnidningsløs. Den billigste leveringsmåde kan ikke benægtes at være at du selv henter produkterne, hvilket forudsætter at du fysisk befinder dig i nærheden af e-butikkens tilholdssted.\nLeveringshastigheden på er naturligvis super central hvis du står og skal bruge produktet om kort tid, så af den grund er det bestemt afgørende at du kigger nærmere på den forventede leveringstid for den aktuelle vare.\nFlere internet firmaer giver løfte om 1 dags fragt på deres favorit produkter, eksempelvis Andesovs, der dog nødvendiggør at bestillingen placeres inden et nøjagtigt tidspunkt, så at de har mulighed for at nå at få dit nye produkt betjent før lagermedarbejderne holder fyraften.\nEnkelte online outlets sikrer levering uden gebyr, men for det meste kræver det at man indkøber for et præcist beløb. Derudover bør du foretrække den prisbilligste leveringsmetode, hvilket typisk – uafhængig om du befinder sig tæt på Taastrup, Middelfart eller Skagen – er at få dem til at køre dine produkter til et afhentningssted.\nDet er jo ret fleksibelt for forbrugerne at finde de bedste priser på flere online selskaber, og derved har en lang række e-handler set sig tvunget til at tvinge priserne på varerne – til juniorer, samt også til mænd og kvinder – markant, og endda nogle gange love fri fragt.\nDog kan det immervæk være lønsomt at eftergå diverse online forretninger efter rabat på Andesovs forud for at du handler, så du er skudsikker på at antage den mest attraktive pris.\nMan skal bare være så påpasselig, at såfremt en forhandler på nettet annoncerer deres varer til salg for en pris som anses for utopisk attraktiv, så burde det mange gange være et karakteristika der viser en uærlig e-handler. Shopping med kort er på den anden side omfattet af et regulativ, der sikrer dig imod snydagtige online forhandlere.\nGenerelt anbefaler vi kortbestillinger eller MobilePay. Som alternativ burde du benytte en afbetalingsløsning fra for eksempel ViaBill, i tilfælde af at du ønsker at finansiere regningen i flere bidder.\nForinden folk shopper på en webbutik behøver man i virkeligheden gennemse webshoppens betingelser, dog er det tit ikke særlig morsomt.\nEt nemmere alternativ er at finde ud af om online forretningen er godkendt af e-mærket, fordi det bør være en indikator for at e-butikken opererer i overensstemmelse med den officielle danske lovgivning, tillige med at internet selskabet af og til ses til af specialister der behersker lovgivningen. Derudover tilbydes du anledning til støtte, for så vidt du forvoldes besvær som følge af din shopping.\nDesuden anbefaler vi at du er opmærksom på de mest betydningsfulde reglementer der kan have indflydelse på købet, f.eks. hvilken ombytningspolitik internet selskabet benytter. På grund af dette er det ligeledes relevant, at man stadig bevarer sin købsbekræftelse, så man når som helst kan bevise sit køb af Andesovs, uanset om man søger et produkt til en dame eller herre.\nTrustpilot præsterer absolut strålende muligheder for at undersøge ganske mange aktuelle køberes oplevelser og derfor kan det anbefales, at du gransker internet forhandlerens kritik af Andesovs inden du køber.\nFacebook giver dig også stort set passende genveje til at få kendskab til internet selskabets kundetilfredshed. Desuden ses nogle internet butikker som giver folk mulighed for at tilkendegive en omtale af virksomhedens service, hvilket på samme måde burde bruges til at fornemme hvor tilfredse kunderne er.\nDenne hjemmeside er finansieret ved hjælp af reklamer. Vi arbejder tæt sammen med nogle forskellige firmaer på nettet og annoncerer virksomhedernes tilbud, og tager provision under forudsætning af at vores besøgende foretager et indkøb.\nOplysninger vedrørende produkter og online firmaer opretholdes jævnligt, men der gives ikke garantier imod modifikationer der eventuelt er lavet efter at vi sidst opdaterede vores data.